
Vrstni red učnih tem (poglavij) v učbeniku, delovnem zvezku in priročniku za učitelje sledi učnemu načrtu, ki pa ga lahko spreminjamo glede na pokrajinsko območje in podnebne razmere kraja, v katerem je šola. V tem predlogu smo glede na letni čas temo Njiva in polje uvrstili v jesenski, teme Kamnine, Tokovi in energija ter Barve v zimski, temi Vrt in Travnik pa v spomladanski čas. Poleg obveznih tem obravnavamo tudi izbirno temo. Specifične opombe so zapisane pri ustreznih temah.

ŽIVA IN NEŽIVA NARAVA

Predvideni minimalni standardi znanja

Učenci:

· vedo, da so voda, tla, zrak, toplota in svetloba sestavni deli nežive narave;

· razlikujejo med živo in neživo naravo;

· opišejo vlogo mikroorganizmov v naravi;

· vedo, da so za obstoj živih bitij potrebne določene življenjske razmere;

· pojasnijo soodvisnost žive in nežive narave.

	UČNA URA
	UČNA VSEBINA
	OPERATIVNI CILJI
	DEJAVNOSTI


	OBLIKE IN 
METODE DELA; 
UČNI PRIPOMOČKI
	PRIDOBLJENO ZNANJE

	1.


	Živa bitja in njihovo okolje
	Učenci:

· ugotovijo, da vsako živo bitje živi v nekem okolju;

· ugotovijo, da okolje tvorita živa in neživa narava;

· spoznajo, da okolje zagotavlja živemu bitju preživetje;

· znajo razlikovati živo naravo od nežive.
	Učenci se seznanijo z operativnimi cilji predmeta, načini dela, preverjanja in ocenjevanja znanja ter učnimi gradivi.

Z opazovanjem različnih predmetov, živih organizmov ali slik in v pogovoru z učiteljem ter med seboj učenci razlikujejo med živimi bitji in neživo naravo.
	Frontalna in skupinska oblika

Metode dela:

· razlaga učitelja, 

· pogovor učitelja z učenci in učenci med seboj.
Učni pripomočki:

različni predmeti (neživa narava), živi organizmi (živa narava, npr. hrček v kletki, ribica v akvariju, paličnjaki …), slike živih bitij v njihovem okolju
	Okolje je vse, kar obdaja živo bitje.

Dejavniki okolja so sestavine okolja ali razmere, ki na kakršen koli način lahko vplivajo na živa bitja (npr. temperatura, vlažnost, svetloba, prostor, druga živa bitja).

Neživa narava so vse snovi, ki jih najdemo v naravi in ne sestavljajo živih bitij (npr. kamnine, voda, zrak, prst, rude).

Živa narava so živa bitja (živali, rastline, glive, bakterije).

	2. 

3.


	Živa in neživa narava sta povezani
	Učenci:

· spoznajo da živa bitja spreminjajo okolje;

· izvedo, da so snovi v živi in  neživi naravi podobne in včasih tudi enake;

· se zavedo, da smo tudi ljudje del narave;

· povežejo rastline kot proizvajalce hrane, živali in glive pa kot porabnike hrane;

· spoznajo, da so mikroorganizmi razkrojevalci;

· razumejo, kako pride do kroženja snovi med neživo in živo naravo in da se snovi ob tem spreminjajo.


	DZ, 1. vaja:
Živo bitje v svojem okolju
Učenci opazujejo, zapisujejo opažanja in jih analizirajo, odgovorijo na vprašanja. Ugotovijo povezavo med živo in neživo naravo.

Učenci lahko uprizorijo didaktično igro –povezava med razkrojevalci, rastlinami, živalmi in človekom. S tem tudi preverimo usvojeno znanje.
	Skupinska in individualna oblika

Metode dela:

· pogovor med učiteljem in učenci ter učenci med seboj,

· igra vlog.
Učni pripomočki:
delovni zvezek, predmeti in organizmi v učilnici, na dvorišču
	Organske snovi so snovi, ki jih najdemo predvsem v živi naravi. Vse vsebujejo ogljik in vodik, lahko pa še druge elemente. Tako se imenujejo zato, ker so včasih mislili, da organske snovi nastanejo samo v živih bitjih – organizmih. Danes jih znamo narediti tudi v laboratoriju, npr. vitamin C.

Anorganske snovi so vse snovi, ki niso organske; sestavljajo neživo naravo, obenem pa so tudi  sestavine žive narave (npr. apnenec, kremen, voda, ogljikov dioksid, kuhinjska sol).




NJIVA IN POLJE

Predvideni minimalni standardi znanja

Učenci:
· poznajo vlogo in zgradbo korenin;

· razlikujejo med koreninami enokaličnic in dvokaličnic;

· poznajo pomen stebla ter osnovno razliko med olesenelim in zelnatim steblom;

· na primeru povežejo predstavnike živali in rastlin v prehranjevalno verigo in prehranjevalni splet;

· vedo, da rastline potrebujejo za rast vodo, svetlobo, primerno temperaturo, zrak in mineralne snovi;

· razumejo pomen rastlin v prehrani rastlinojedih in mesojedih živali;

· razložijo kroženje snovi v naravi na primeru dogajanja v antropogenem ekosistemu.

	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN 
METODE DELA;

UČNI PRIPOMOČKI
	PRIDOBLJENO ZNANJE

	4.

5.
	Obdelovanje zemlje
	Učenci:

· ločijo med ekosistemom, na katerega močno vpliva človek (antropogenim ekosistemom), in naravnim ekosistemom;

· razumejo pomen rastlin v prehrani ljudi;

· zavedo se zgodovinskih sprememb, ki so se pojavile s poljedelstvom;

· poznajo kolobarjenje;

· povežejo intenzivno obdelovanje zemlje z zmanjševanjem rodovitnosti prsti;

· vedo, da je rodovitnost prsti odvisna od količine mineralnih snovi v njej;

· primerjajo kompost, hlevski gnoj in mineralna gnojila;

· naštejejo mineralne snovi, ki jih rastline potrebujejo za rast;

· merijo in zapisujejo podatke ter poročajo o rezultatih poskusa.
	DZ, 5. vaja:
Vlažnost njivske prsti

Učenci opravijo vajo skupinsko. Če je možno, imamo blok uro. Delo razdelimo v dva dela.

1. Nabiranje materiala: učenci naberejo 4–5 kg prsti na različnih krajih na njivi. Ob tem z učenci ponovimo značilnosti njive in polja.

2. Praktično delo po navodilih v delovnem zvezku v naravoslovni učilnici
	Skupinska oblika.
Metode dela:
· terensko delo,
· razlaga učitelja, 
· pogovor med učiteljem in učenci ter učenci med seboj.
Učni pripomočki:

lopatka, plastične vrečke, pladenj, lončki, tehtnica, plastenka z oznako prostornine 
50 mL, beležka, svinčnik


	Njiva je obdelana površina, kjer raste večinoma samo ena vrsta kulturnih rastlin.

Polje je večja obdelana površina, na kateri pridelujemo eno ali več vrst kulturnih rastlin. Lahko je sestavljeno iz več njiv.

Gnojilo je dodatek prsti. Vsebuje veliko mineralnih snovi in izboljša njeno rodovitnost.

Kompost je zmes ostankov rastlin, včasih tudi kuhinjskih odpadkov, ki jo bakterije in drobne živali delno razkrojijo v mineralne snovi.



	6.

7.


	Poljski pridelki
	Učenci:

· naštejejo nekaj poljščin, ki uspevajo pri nas;

· poznajo uporabo poljščin;

· vedo, kaj je žitno zrno;

· ločijo med semenom enokaličnice in semenom dvokaličnice;

· razumejo, kaj je umetni izbor;

· znajo opisati primer umetnega izbora;

· sklepajo, da so žita vetrocvetke;

· vedo, da se krompir razmnožuje z gomolji in s semeni;

· natančno opazujejo in razvrščajo semena;

· spoznajo metodo eksperimentiranja.


	Učenci na medmrežju iščejo podatke o različnih poljščinah in spoznavajo njihovo uporabo.

Spoznajo značilne poljščine ter razložijo pojma krmna in industrijska rastlina.

DZ, 6. vaja:
Raziskuj žitna zrna

Učenci opazujejo, opisujejo in razvrščajo različna žitna zrna.


	Delo v dvojicah 

Metode dela:

· delo z računalnikom,
· iskanje in urejanje podatkov,
· pogovor med učiteljem in učenci ter učenci med seboj.
Učni pripomočki:

računalnik z dostopom do medmrežja

Skupinska oblika

Metode dela:

· razlaga učitelja, 
· pogovor med učiteljem in učenci ter učenci med seboj.
Učni pripomočki:

mešanica žitnih zrn, manjše posodice, pinceta, lupa, milimetrski papir.
	Poljščina je rastlina, ki jo pridelamo na polju.

Industrijska rastlina je rastlina, ki jo gojimo na polju in jo pred uporabo industrijsko predelamo, npr. lan.

Krmna rastlina je rastlina, ki jo pridelamo na polju in uporabljamo za krmo domačih živali, npr. koruza.

Dednost je lastnost živega bitja in zagotavlja, da se lastnosti staršev prenesejo na potomce.

Umetni izbor je postopek izboljševanja rastlin ali živali s tem, da človek izbere za razmnoževanje samo tiste predstavnike, ki imajo za človeka zaželeno lastnost. Z umetnim izborom so nastale različne sorte poljščin in domačih živali.

Stročnice so rastline, katerih plodovi so stroki, npr. fižol, grah, leča, soja.



	8.

11.
	Podzemni deli rastlin
	Učenci:

· spoznajo vlogo korenin;

· znajo po koreninskem sistemu razlikovati enokaličnice od dvokaličnic;

· opišejo, kako pride voda iz prsti do listov;

· opišejo, v kateri smeri se voda pretaka po rastlini;

· pojasnijo, kaj so rastlinske žile;

· primerjajo korenine različnih poljščin;

· naštejejo različne rastlinske dele, v katerih se lahko kopiči rezervna hrana;

· se urijo v eksperimentalnem delu;

· pri eksperimentalnem delu sodelujejo.


	DZ, 7. vaja:
Korenine črpajo vodo

Učenci nastavijo poskus, ga opazujejo en teden, nato vpišejo končne rezultate, narišejo diagrame in odgovorijo na vprašanja.

Tako s praktičnim delom ugotovijo vlogo korenine in znajo opisati pretok vode po rastlini.

Učenci na primeru koruze in fižola razlikujejo med koreninskim sistemom enokaličnic in dvokaličnic.
	Skupinska oblika

Metode dela:

· praktično delo učencev,
· pogovor učitelja z učenci in učencev med seboj.
Učni pripomočki: 
3 enako velike mlade rastline, 3 merilni valji, škarje

Skupinska oblika

Metode dela:

· opazovanje in sklepanje na podlagi opažanj,
· pogovor med učiteljem in učenci ter učenci med seboj.
Učni pripomočki:

koreninski sistem, npr. koruze in fižola
	Glavna korenina je korenina, ki zraste iz zasnove korenine v kalčku. 

Stranske korenine so korenine, ki izraščajo iz glavne korenine.

Nadomestne korenine so korenine, ki zrastejo iz stebla ali lista; pogosto izraščajo v šopu.

Koreninski laski so zelo tanki in kratki izrastki na površini korenine, s katerimi rastlina črpa vodo z raztopljenimi mineralnimi snovmi iz prsti.

Koreninski vršiček je konec korenine, ki je prekrit s posebnim zaščitnim slojem in kjer korenina raste.

Šopaste korenine so nadomestne korenine, ki v šopu izraščajo iz spodnjega dela stebla; značilne so za trave.

Preobražene korenine so korenine, katerih glavna naloga ni več črpanje vode z raztopljenimi mineralnimi snovmi, temveč prevzamejo drugačne naloge, npr. kopičenje rezervnih hranilnih snovi pri korenju ali redkvi.



	9.
	Steblo
	Učenci:

· spoznajo vlogo stebla;

· opišejo, kako pride voda iz prsti v liste;

· opišejo, v kateri smeri se voda pretaka po rastlini;

· pojasnijo, kaj so rastlinske žile;

· naštejejo različne oblike stebel;

· naštejejo različne rastlinske dele, v katerih se lahko kopiči rezervna hrana;

· se urijo v eksperimentalnem delu;

· pri eksperimentalnem delu sodelujejo.


	Učenci na primeru naravnega materiala spoznavajo različne vrste stebel in rešujejo problemske naloge.

Učitelj pokaže poskus, s katerim predstavi vlogo rastlinskih žil pri pretoku snovi.

Nato si učenci pod mikroskopom ogledajo prerez stebla enokaličnice in dvokaličnice, ju med seboj primerjajo in skicirajo ter spoznajo njune razlike in podobnosti.
	Skupinska oblika

Metode dela:

· pogovor učitelja z učenci in učencev med seboj,
· praktično delo učencev.
Učni pripomočki:

različne vrste stebel (lesnata, zelnata, nadzemna preobražena, podzemna preobražena)
Metode dela:
· poskus, ki ga prikaže učitelj,
· pogovor učitelja z učenci,
· praktično delo učencev,
· opazovanje, zapisovanje opažanj, sklepanje.
	Zelnato steblo je rastlinsko steblo, ki ne oleseni.

Olesenelo steblo je rastlinsko steblo, ki oleseni; lahko ga imenujemo tudi deblo.

Podzemno steblo je preobraženo steblo, ki raste pod zemljo, raste vodoravno, korenine pa navzdol iz njega.

Nadzemno steblo je steblo, kakršnega ima velika večina rastlin, je zelnato ali olesenelo.

Preobraženo steblo je steblo, katerega osnovna naloga ni več v tem, da nosi liste in cvetove, temveč prevzame drugačne naloge, npr. shranjevanje rezervnih hranilnih snovi ali obrambo; preobraženo steblo je lahko nadzemno ali podzemno.

Pritlika je vodoravno rastoče plazeče steblo, s katerim se rastlina lahko nespolno razmnožuje.

Stebelna vitica je preobraženo steblo, s katerim se rastlina ovija okoli opore.

Stebelni trn je preobraženo koničasto steblo, ki služi obrambi rastline. 



	10.
	Živali na polju
	Učenci:

· sklepajo, da na polju živijo podobne živali kot na travniku in v gozdu;

· vedo, da živali na polju večinoma živijo le občasno;

· spoznajo najpogostejše živali na polju;

· znajo definirati rastlinojede in mesojede živali;

· znajo povezati organizme v kratko prehranjevalno verigo;

· razumejo vlogo plenilcev v ekosistemu;

· vedo, da so pesticidi strupeni;

· poznajo pojem biološke zaščite;

· razumejo, zakaj se nekatere strupene snovi v naravi kopičijo.


	Učenci v ustrezni literaturi ali na medmrežju iščejo in spoznavajo različne živali na polju, njihovo povezanost ter vpliv pesticidov in insekticidov nanje. Pripravijo pisno poročilo in ga predstavijo razredu, lahko tudi v obliki didaktične igre, kjer učenci zaigrajo igro vlog rastlinojedih in mesojedih živali. Smiselno se v igro vključujejo tudi učenci, ki so iskali podatke o pesticidih in insekticidih.


	Skupinska in individualna oblika.
Metode dela:

· pogovor učencev med seboj in z učiteljem,
· pisno in ustno poročanje,
· igra vlog.
Učni pripomočki:

računalnik z dostopom do medmrežja, literatura s podatki o živalih na polju, pesticidih in insekticidih


	Rastlinojede živali so živali, ki se hranijo s hrano rastlinskega izvora.

Mesojede živali so živali, ki se hranijo s hrano živalskega izvora.

Pesticidi so strupene kemikalije, s katerimi v kmetijstvu uničujemo škodljivce.

Insekticidi so skupina pesticidov, s katerimi uničujemo tiste škodljivce, ki so žuželke.

Škodljivci so organizmi, ki uničujejo pridelek.

Biološka zaščita je način uničevanja škodljivcev z njihovimi naravnimi sovražniki; uporaba živali, ki se hranijo s škodljivci.



	12.
13.
	Rastline so vir hrane
	Učenci:

· utrdijo pojem prehranjevalne verige;

· spoznajo, da so rastline proizvajalke hrane;

· vedo, kaj nastane v fotosintezi;

· navedejo, iz česa nastane sladkor v fotosintezi;

· navedejo, kaj je potrebno, da v rastlini lahko nastane sladkor;

· razumejo, da fotosinteza povezuje neživo in živo naravo;

· spoznajo, da brez svetlobe in zelenih rastlin ne bi bilo hrane.


	Na podlagi že usvojenega znanja učenci zapišejo prehranjevalno verigo (kot motivacija).
Učenci opazujejo poskus, ki ga prikaže učitelj, in rešijo učni list.

Nastajanje škroba v zelenih rastlinah.
Prisotnost škroba v listu dokažemo z reakcijo z jodovico. V ta namen si izberemo dva lista na rastlini pelargonije. Enega pustimo osvetljenega, drugega pa 2 dni zavijemo z aluminijevo folijo. Nato lista odtržemo, odstranimo aluminijevo folijo in namočimo za nekaj sekund v vrelo vodo; s tem ustavimo fotosintezno reakcijo. Lista nato damo vsakega v eno čašo z etanolom in segrevamo na vodni kopeli. Ko se lista razbarvata, ju s pinceto vzamemo iz etanola in počakamo, da se posušita. Posušena lista damo v kristalizirko z jodovico in opazujemo, ali se list obarva modro do modro vijolično. List, ki je bil osvetljen, je fotosintetiziral, v njem je nastal škrob in se zato z jodovico obarva temnomodro. V neosvetljenem listu, kjer škrob ni nastajal, se je zaloga škroba pa se je porabila. Zato se ta list ne obarva temnomodro.
Učenci spoznajo pogoje za potek fotosinteze, produkte fotosinteze ter pomen fotosinteze za življenje na Zemlji.

Na podlagi usvojenega znanja za domačo nalogo rešijo vajo v delovnem zvezku (str. 72) Kako izkoriščamo sončno energijo?
	Skupinska in frontalna oblika

Metode dela:

· pogovor učitelja z učenci in učencev med seboj,
· poskus, ki ga izvede učitelj,
· opazovanje, zapisovanje opažanj in sklepanje,
· domača naloga.
Učni pripomočki:

učni list, rastlina pelargonije, aluminijeva folija, posoda z vročo vodo, 96-odstotna raztopina etanola, 
0,2-odstotna jodovica, 
2 čaši, kristalizirka, pinceta, steklena palčka, papirnata brisača
	Fotosinteza je dogajanje v rastlinskih celicah, pri katerem se ogljikov dioksid in voda s pomočjo svetlobe in klorofila spojita v sladkor, nastane pa tudi kisik.
Klorofil je zeleno barvilo v rastlinskih celicah.

Prehranjevalna veriga je zaporedje živih bitij, ki so drug drugemu hrana; vedno se začne z rastlino.




Če ne obravnavamo izbirne teme Rastlinjak in sobne rastline, tukaj obdelamo učno enoto List je najpomembnejši rastlinski organ.
	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN METODE DELA;

UČNI PRIPOMOČKI
	PRIDOBLJENO ZNANJE

	1.
	List je najpomembnejši rastlinski organ
	Učenci:

· naštejejo naloge lista;

· definirajo organ;

· znajo po listih rastlino uvrstiti med enokaličnice ali dvokaličnice;

· naštejejo dele lista;

· opišejo, kaj se pretaka po rastlini od korenin v liste in iz listov v korenine;

· vedo, kaj so žile;

· razumejo, zakaj rastlina oveni;

· opazujejo in beležijo svoja opažanja.


	DZ, 12. vaja:
Voda izhlapeva iz listov

Učenci opravijo poskus, opažanja vpisujejo v preglednico in spoznavajo pomen lista.

Učitelj nadzira delo učencev in jim daje natančna navodila za pripravo in pravilno ter varno opravljanje poskusa. Pove jim, kako natančno opazovati in zapisovati opažanja.

Nato učenci opazujejo lista eno- in dvokaličnice ter ugotovijo razlike in podobnosti. Na osnovi učiteljeve razlage spoznajo zgradbo lista.
	Skupinska oblika

Metode dela:

· praktično delo učencev,
· opazovanje in sklepanje na podlagi opažanj.
Učni pripomočki: po 2 rastlini treh vrst sobnih rastlin, 3 prozorne plastične vrečke, izolirni trak, vazelin, ravnilo z merilom

Delo v dvojicah

Metode dela:

· opazovanje in sklepanje na podlagi opažanj,
· razlaga učitelja in pogovor.
Učni pripomočki:

lista eno- in dvokaličnice
	Listne reže so odprtinice večinoma na spodnji površini lista. Skozi nekatere izhajajo iz rastline voda, ogljikov dioksid in kisik, v rastlino pa prihajata ogljikov dioksid in kisik.

Transpiracija je izhlapevanje vode iz rastline skozi listne reže.




SNOVI

Predvideni minimalni standardi znanja

Učenci:

· na konkretnih primerih opredelijo snovi, iz katerih so predmeti;

· razvrstijo snovi na naravne in izdelane;

· prepoznajo znake za označevanje nevarnih snovi;

· seznanijo se z uporabo apnenca v gradbeništvu.

	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN 
METODE DELA; 

UČNI PRIPOMOČKI
	PRIDOBLJENO ZNANJE

	14.

15.
	Materiali so snovi
Nafta je surovina za vrsto snovi

Iz steklenih črepinj lahko naredimo novo steklo
	Učenci:

· povežejo pojma snov in material;

· spoznajo razdelitev snovi na tiste, ki so v naravi, in tiste, ki jih izdelamo;

· definirajo pojem surovine, same surovine pa razdelijo na obnovljive in neobnovljive;

· spoznajo nafto kot pomembno surovino za vrsto snovi;

· poznajo uporabo sekundarnih surovin;

· iz sheme razberejo zaporedje postopkov pri pridobivanju novega papirja iz starega.
	DZ, 2. vaja:
Materiali so snovi, 

1., 2. in 3. del

Z vajami v delovnem zvezku povežemo pojme predmet, material in snov.

Učencem pokažemo različne predmete in jih vprašamo, iz katerih snovi so narejeni ter zakaj je posamezen predmet narejen iz določene snovi. 

Skupaj z učenci razvijemo kriterije za razvrščanje snovi na naravne in narejene. Na primeru uporabe lesa kot surovine za papir razložimo pojem obnovljivih surovin. Z uporabo sheme v učbeniku predstavimo nafto kot neobnovljivo surovino, njeno uporabo in pomen za življenje. Učenci ponovijo, kar že vedo o ločenem zbiranju in ponovni uporabi komunalnih odpadkov. Recikliranje ponazorimo z uporabo steklenih črepinj za izdelavo steklenih izdelkov (shema v učbeniku). Učenci ugotovijo, da pri tem postopku prihranimo surovine in energijo. 
	Skupinska oblika

Metode dela:

· uporaba učbenika in delovnega zvezka,

· pogovor med učiteljem in učenci,

· reševanje nalog v delovnem zvezku v povezavi z vsebino v učbeniku, 

· razlaga novih pojmov ob uporabi shem v učbeniku. 

Učni pripomočki: učbenik, delovni zvezek, predmeti iz različnih snovi, sheme
	Materiali so snovi, iz katerih so narejeni predmeti. 

Snovi so naravne in pridobljene. 

Nafta, premog in rude so neobnovljive surovine. Les je obnovljiva surovina. 

Sekundarne surovine so odpadne snovi, ki jih znova uporabimo za izdelavo novih predmetov. Postopek imenujemo recikliranje.



	16.


	Apnenec – surovina v

gradbeništvu


	Učenci:

· se seznanijo z uporabo apnenca v gradbeništvu;

· spoznajo pripravo žganega in gašenega apna in njuno uporabo v gradbeništvu;

· ugotovijo, zakaj se malta na zraku strdi.


	Učenci ponovijo, kar vedo o gradbenih materialih in uporabi apnenca za pripravo žganega apna. S shemo stare peči v učbeniku razložimo osnove pridobivanja žganega apna. Razlago povežemo s sliko sodobne industrijske peči v učbeniku. Učence vprašamo, kako pripravimo malto in zakaj se malta strdi. 

Lahko tudi pripravimo malto in povežemo koščke opeke ter ocenimo čas, v katerem se bo malta strdila. S pomočjo sheme v učbeniku razložimo povezavo med apnencem, žganim apnom in gašenim apnom. Pri tem poudarimo, da ogljikov dioksid iz zraka povzroči, da se malta strdi.


	Skupinska oblika
Metode dela:

· uporaba učbenika,

· pogovor med učiteljem in učenci ter učenci med seboj,

· branje shem in sklepanje na osnovi podatkov,

· poskus, ki ga naredijo učenci; delo v skupinah,

· sklepanje na osnovi ugotovitev pri poskusu.

Učni pripomočki: učbenik, shema za industrijsko pridobivanje žganega apna iz apnenca, shemi za pripravo malte in betona; krožna shema za pripravo žganega in gašenega apna iz apnenca in pretvorbo gašenega apna pri strjevanju nazaj v apnenec
	Apnenec je surovina za žgano apno ter za proizvodnjo cementa in stekla. 

Žgano apno je kalcijev oksid, ki ga dobimo pri segrevanju kalcijevega karbonata,

Gašeno apno je kalcijev hidroksid, ki ga dobimo iz kalcijevega oksida in vode.



	
	Snovi, s katerimi moramo ravnati previdno
	Učenci:

· spoznajo, da je vrsta snovi nevarnih in da moramo z njimi ravnati pravilno;

· se seznanijo z označevanjem snovi glede na nevarnost; 

· spoznajo nekatere načine shranjevanja nevarnih snovi.


	DZ, 2. vaja:

Materiali so snovi, 4. del
Učenci v pogovoru z učiteljem spoznajo pomen opozorilnih znakov za nevarnost snovi ter se seznanijo z navodili za pravilno ravnanje s snovmi. Učenci spoznajo, da lahko iz znakov na embalaži sklepajo na lastnosti snovi.

Med šolskim letom ob ustrezni učni vsebini utrjujemo poznavanje opozorilnih znakov in pravilnega ravnanja s snovmi.


	Skupinska oblika

Metode dela:

· uporaba učbenika in delovnega zvezka,

· pogovor med učiteljem in učenci ter učenci med seboj,

· branje besedila in sklepanje, 

· reševanje nalog v delovnem zvezku v povezavi z vsebino v učbeniku.

Učni pripomočki: učbenik, različna čistila in druge snovi iz gospodinjstva, s katerimi moramo biti pri delu pazljivi
	Nevarne snovi so označene z znaki za nevarnost snovi.



	17.

18.

19.
	1. pisni preizkus znanja
	
	Učenci z učiteljem

· ponovijo učno snov,

· pišejo test,

· pregledajo odgovore in napišejo popravo.


	
	


KAMNINE

Predvideni minimalni standardi znanja

Učenci:

· razlikujejo vrste kamnin glede na nastanek;

· poznajo značilne primere kamnin v svoji okolici;

· razlikujejo minerale po trdoti in poznajo metodo relativnega določanja trdote.

	UČNA URA


	UČNA VSEBINA

	OPERATIVNI CILJI
	DEJAVNOSTI
	OBLIKE IN 
METODE DELA;

UČNI PRIPOMOČKI
	PRIDOBLJENO ZNANJE

	20.
	Zemlja

Vrste kamnin (uvod)


	Učenci:

· spoznajo, da je Zemlja eden izmed planetov Osončja;

· naučijo se osnov o sestavi Zemlje;

· spoznajo vedo geologijo;

· spoznajo definiciji za kamnine in minerale;

· znajo razlikovati pojma kamnina in mineral in ju med seboj povezati;

· znajo povezati premikanje kontinentalnih in oceanskih plošč z nastankom oceanov, gorovij in vulkanov;

· razumejo, da je Zemlja dinamičen planet;
· spoznajo nastanek osnovnih vrst kamnin.
	Učenci ponovijo, kar že vedo o Zemlji pri predmetu geografija; pri tem jim je v pomoč shema v učbeniku. Z učiteljevo pomočjo učenci definirajo pojem geologija. Z risbo razpiranj celinskih in oceanskih plošč razložimo nastanek vulkanov. Opredelimo razliko med magmo in lavo ter definiramo pojem kamnina. 

Na primerih razložimo razliko med kamnino in mineralom.

S shemo vulkana v učbeniku ponazorimo nastanek različnih vrst kamnin.


	Frontalna in skupinska oblika.
Metode dela:

· uporaba učbenika,

· pogovor med učiteljem in učenci,

· razlaga novih pojmov ob uporabi shem v učbeniku.

Učni pripomočki: učbenik, sheme, primerki kamnin in mineralov (npr. granit/granodiorit, kremen …)


	Geologija je veda o nastanku, razvoju in sestavi Zemlje in življenja na njej. 

Magma je silikatna talina, v kateri so kristali in plini.

Lava je magma, ki se izliva na zemeljsko površje.

Minerali so naravne trdne snovi z urejeno notranjo kristalno strukturo, značilno kemijsko sestavo in fizikalnimi lastnostmi.  

Kamnine so naravni skupki zrn enega ali več mineralov.


	21.
	Vrste kamnin

(nadaljevanje)


	Učenci eksperimentalno ugotavljajo vrste kamnin.
	DZ, 3. vaja: 
Prepoznavanje kamnin 

Z vajo učenci spoznajo razliko med mineralom in kamnino ter se naučijo razvrščati kamnine na osnovi videza vzorcev ter slik tipičnih primerov posameznih vrst kamnin. 

Nato učenci s poskusom ugotovijo, da z reakcijo z razredčeno klorovodikovo kislino lahko določijo prisotnost kalcita v vzorcih mineralov in kamnin ter tudi v lupinah školjk


	Skupinska oblika, delo v dvojicah

Metode dela:

· praktično delo učencev,

· primerjanje,

· ugotavljanje na podlagi opažanj,

· razvrščanje,

· upoštevanje varnosti pri praktičnem delu.

Učni pripomočki: delovni zvezek, kosi kamnin velikosti okrog 9 x 13 cm, kladivo (za razbijanje kamnin); zaščita za delovno površino (časopisni papir), označevalni listki in pisalo, primerjalna šolska zbirka značilnih kamnin in mineralov zaščitna očala, razredčena raztopina klorovodikove kisline v steklenički s kapalko, papirnate brisačke za brisanje kapljic kisline s površine kamnin, polževa hišica ali lupina školjke


	

	22.


	Magmatske kamnine
	Učenci:

· spoznajo definicijo globočnin in predornin kot magmatskih kamnin;

· opredelijo granodiorit kot najpogostejšo globočnino v Sloveniji;

· opredelijo bazalt kot najpogostejšo predornino;

· opredelijo vulkansko steklo kot predornino; 

· poiščejo vzorce magmatskih kamnin. 


	Učencem pokažemo vzorce magmatskih kamnin: globočnina – granodiorit, predornina – bazalt, kremen, vulkansko steklo.

Z lupo ugotovijo, da je granodiorit kamnina, v kateri so vidni različni minerali. 

Učence opozorimo na pomen kremena pri razvoju civilizacije. Kremen je tudi surovina pri izdelavi stekla.

Učenci spoznavajo značilnosti in lastnosti posameznih kamnin in mineralov na osnovi slik, vzorcev, podatkov o lastnostih iz učbenika, pa tudi na medmrežju.


	Frontalna in skupinska oblika

Metode dela:

· razlaga učitelja in pogovor med učiteljem in učenci ter učenci med seboj,

· opazovanje vzorcev pod lupo.

Učni pripomočki: učbenik, sheme, vzorci kamnin in mineralov, slike kamnin in mineralov, računalnik z dostopom do medmrežja 


	Magmatske kamnine so skupina kamnin, nastalih pri kristalizaciji in strjevanju magme zaradi ohlajanja. Glede na globino, na kateri se magma strdi, in s tem glede na hitrost ohlajanja, se magmatske kamnine delijo na globočnine in predornine. 

Globočnine nastanejo pri počasnem ohlajevanju, kristalizaciji in strjevanju magme v velikih globinah. Prepoznamo jih po večjih in enakomerno velikih mineralnih zrnih.

Predornine nastanejo iz magme s hitrim ohlajanjem blizu Zemljine površine ali iz lave, ki se izlije na zemeljsko površje. Prepoznamo jih po neenakomerno velikih mineralnih zrnih v steklasti ali drobnozrnati osnovi.

Vulkansko steklo (obsidian) je predornina, ki navadno nastane pri najhitrejšem ohlajevanju lave na površini ali v stiku z vodo; je amorfno, tj. nima kristalne strukture.


	23.
	Sedimentne kamnine
	Učenci:

· spoznajo izvor in nastanek sedimentov ali usedlin, 

· spoznajo nevezane in vezane sedimentne kamnine, ki nastanejo s povezovanjem manjših in večjih delcev mineralov in kamnin,

· spoznajo sedimentne kamnine, ki nastanejo pri izločanju snovi iz vode zaradi izhlapevanja vode, izhajanja ogljikovega dioksida, segrevanja vode ali dejavnosti organizmov; 

· poiščejo in poimenujejo najbolj značilne vzorce sedimentnih kamnin.


	Učitelj razloži učencem nastanek sedimentnih kamnin. V pogovoru z učenci ter na primerih iz 3. vaje v delovnem zvezku Prepoznavanje kamnin ponovimo vrste sedimentnih kamnin, opozorimo na nevezane in vezane sedimentne kamnine in določevanje apnenca v kamninah.


	Frontalna oblika

Metode dela:

· razlaga učitelja,

· pogovor med učiteljem in učenci ter učenci med seboj.

Učni pripomočki: učbenik, vzorci kamnin in mineralov, slike kamnin in mineralov, delovni zvezek 


	Sedimentne kamnine nastajajo iz usedlin zaradi nakopičenja drobcev kamnin in mineralov, ki so nastali ob razpadu predhodnih kamnin.

Grušč je nevezan sediment iz oglatih ostrorobih delcev. Vezana, trdna kamnina iz takih delcev je breča.

Prod je nevezan sediment iz zaobljenih delcev kamnin, večjih od 2 mm. 
Konglomerat pa je vezana kamnina iz zlepljenih enakih delcev. 

Pesek je nevezan sediment iz zaobljenih peščenih zrn, manjših od 2 mm. 
Peščenjak je vezana kamnina iz enakih delcev. 

Glina je nevezan sediment iz zelo drobnih zrnc, manjših od 
0,002 mm; glinavec pa je vezana kamnina iz tako velikih zrn. 



	24.
	Metamorfne kamnine

Kamninski krog


	Učenci:

· ponovijo, da se obsežni deli celinske in oceanske skorje, ki tvorijo tektonske plošče, premikajo po plašču; na stikih med seboj bližajočih se plošč pa se deli manj goste celinske skorje dvignejo v gorovja, gostejša oceanska skorja pa tone globoko v Zemljin plašč;

· v gorovjih so obsežni predeli dvignjeni in erodirani, v globokih jarkih, kjer tonejo, in v »koreninah« gorovij pa so kamnine podvržene zviševanju pritiska in temperature in s tem preobrazbi (metamorfozi);

· spoznajo nastanek metamorfnih ali spremenjenih kamnin in na tej osnovi izpeljejo njihovo definicijo;

· spoznajo marmor, gnajs in skrilavec kot primere metamorfnih kamnin;

· poiščejo in definirajo vzorce metamorfnih kamnin v Sloveniji;
· razumejo svet kamnin kot sistem, kjer se ena vrsta kamnin pretvarja v drugo pod vplivom energije zunanjih erozijskih dejavnikov in notranje toplotne energije Zemlje;

· spoznajo, da se kamnine spreminjajo v dolgih geoloških obdobjih.


	Učence spomnimo na premikanje delov celinske in oceanske skorje po plašču ter s tem povezanem zviševanju pritiska in temperature v globini Zemljinega plašča ter posledične preobrazbe sedimentnih kamnin v metamorfne (npr. iz apnenca nastane marmor, iz glinenih usedlin skrilavci). Navežemo na kamninski krog, s katerim razložimo preobrazbe magmatskih, sedimentnih in metamorfnih kamnin.

Učenci iz geološke karte Slovenije ugotovijo, katere vrste kamnin so pri nas in sklepajo o geoloških spremembah v preteklosti.
	Frontalna in skupinska oblika

Metode dela: 

· razlaga učitelja, pogovor med učiteljem in učenci ter učenci med seboj,

· branje sheme in sklepanje.

Učni pripomočki: učbenik, sheme (razpiranje oceanskih in celinskih plošč, nastanek kamnin, kamninski krog), vzorci in slike kamnin in mineralov

	Metamorfne kamnine nastanejo, kadar se prvotne magmatske, sedimentne ali druge metamorfne kamnine spremenijo zaradi povečanja toplote, tlaka in drugih vplivov.

Metamorfne spremembe so posledica razpada neobstojnih mineralov in rasti novih pravokotno na smer pritiskov. 

Marmor nastane s preobrazbo apnencev in dolomitov. Čisti marmorji, ki jih tvorita le kalcit in/ali dolomit, so beli, primesi pa jih obarvajo. 

Skrilavec nastane s preobrazbo glinavcev in drugih drobnozrnatih kamnin.

Kamninski krog ponazarja pretvarjanje posameznih vrst kamnin med seboj in s tem kroženje snovi v naravi.  

Geološka karta Slovenije prikazuje razširjenost magmatskih, sedimentnih in metamorfnih kamnin v Sloveniji.


	25.
	Kako kamninam in mineralom določamo trdoto?
	Učenci:

· spoznajo trdoto kot pomembno lastnost za razlikovanje mineralov in kamnin;

· razumejo in znajo uporabiti Mohsovo trdotno lestvico;

· spoznajo nekatere minerale, iz katerih so dragi kamni v nakitu.


	DZ, 4. vaja:
Kaj je trše?

Učenci se seznanijo z Mohsovo trdotno lestvico. Učitelj pokaže, kako z razenjem ugotovimo, ali je preiskovani mineral mehkejši, trši ali pa ima enako trdoto kot primerjalni mineral iz Mohsove lestvice. Nato učenci z razenjem primerjajo trdoto vzorcev neoznačenih kamnin s kremenom ter odgovorijo na vprašanja.

Naučijo se uporabljati podatke iz preglednic za razumevanje in tolmačenje eksperimentalnih podatkov. 

Učenci rešijo nalogo v učbeniku – ključ za razvrščanje kamnin.
	Delo v dvojicah

Metode dela:

· pogovor med učiteljem in učenci ter učenci med seboj,

· poskus, ki ga prikaže učitelj,

· praktično delo učencev,

· reševanje problemskih nalog v delovnem zvezku.

Učni pripomočki: učbenik, delovni zvezek, minerali iz Mohsove trdotne lestvice, vzorci neznanih kamnin in mineralov, steklene ploščice, jekleni in bakreni žebljički 
	Trdota minerala je njegov odpor proti delovanju mehanske sile, s katero ga razimo z istim ali drugim mineralom ali drugo snovjo, za katero poznamo trdoto. Trši mineral razi, tj. poškoduje mehkejšega. Za določitev minerala je poznavanje njegove trdote pogosto nujno potrebna lastnost. Trdoto podajamo primerjalno glede na trdoto enega ali dveh od desetih mineralov, ki sestavljajo Mohsovo trdotno lestvico.
Mohsova trdotna lestvica je primerjalna lestvica desetih mineralov, razvrščenih v takem zaporedju, da vsak naslednji razi minerale, ki so pod njim in so torej mehkejši. 




TOKOVI IN ENERGIJA

Predvideni minimalni standardi znanja

Učenci:
· naštejejo nekaj zgledov za snovne tokove;

· vedo, da tečeta tudi elektrika in toplota;

· vedo, da tokovi nosijo energijo.

	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE 
IN METODE DELA;

UČNI PRIPOMOČKI
	PRIDOBLJENO ZNANJE

	26.


	Tok tekočine
	Učenci:

· poznajo tok tekočine;

· vedo, da tekočina sama od sebe vedno teče po hribu navzdol;

· spoznajo, da s črpalkami lahko tekočino pretakamo tudi navkreber;

· spoznajo, da z zapornicami ali pipami lahko tok reguliramo ali povsem zaustavimo;

· poznajo razliko med plini in kapljevinami;

· spoznajo, kako shranjujemo tekočine.


	DZ, 19. vaja:

Tok tekočine

Učenci ustvarijo tok tekočine po koritu in opazujejo vodni tok v odvisnosti od nagiba korita.

Nato merijo potreben čas, da se pretoči določena količina vode ter iz podatkov izračunajo pretok.


	Skupinska oblika

Metode dela:

· pogovor med učiteljem in učenci,

· praktično delo učencev,

· meritev,

· izračun.

Učni pripomočki: 

delovni zvezek, učbenik, posodi za vodo, korito ali žleb, kozarec, voda, podstavki, štoparica, vodovodna pipa


	V fiziki je tekočina skupno ime za snovi, ki se lahko pretakajo. To so tako plini kot kapljevine, čeprav v vsakdanjem življenju plinov pogosto ne razumemo kot tekočino. 

V fiziki je kapljevina take vrste tekočina, ki tvori kaplje, npr. voda, olje, alkohol, pa tudi živo srebro. 

V fiziki so plini tiste tekočine, ki ne tvorijo kapelj. Njihova lastnost je, da se razširijo po vsem prostoru, ki jim je na razpolago, in so veliko redkejši od kapljevin.

Črpalka je naprava, ki prečrpava tekočine. Črpalke kapljevine po navadi črpajo iz niže ležečih predelov v više ležeče. Poznamo tudi črpalke, ki črpajo pline iz posode z nižjim v posodo v višjim tlakom. 



	27.

28.


	Energija
	Učenci:

· spoznajo težnostno ali potencialno energijo;

· spoznajo, da je hrana vir energije;

· vedo, da imajo različne vrste hrane različno energijsko vrednost;

· vedo, da različna goriva vsebujejo različno veliko energije;

· poznajo pojem sežigne vrednosti goriv;

· spoznajo povezavo med energijo, delom in toploto.


	Učenci na primerih iz učbenika (str. 144, 145) spoznajo, da sta delo in energija sorodni količini. 

Na osnovi poskusa, ki ga prikaže učitelj (sežig kikirikija), učenci spoznajo, da se energija v obliki toplote sprošča tudi pri gorenju. Učitelj jim pokaže, da se toplota lahko sprošča tudi pri delu, npr. če drgnemo dlan ob dlan.

DZ, 20. vaja:

Energija

Učenci spoznajo pomen in kvantitativne vrednosti energije v hrani. V preglednici najdejo energijske vrednosti posameznih hranil. V nadaljevanju sestavijo jedilnik in izračunajo energijsko vrednost posameznih obrokov in celodnevne hrane.

V nadaljevanju podobno opravijo še za kurilne vrednosti goriv in na koncu oboje primerjajo med seboj.


	Frontalna oblika in skupinska oblika ali delo v dvojicah

Metode dela: 

· razlaga učitelja,

· pogovor med učiteljem in učenci,

· branje in razumevanje besedila,

· odčitavanje vrednosti iz preglednice,

· izračun.

Učni pripomočki:

delovni zvezek, učbenik


	Težnostna ali potencialna energija je energija, ki jo ima telo zaradi svoje lege v prostoru, in se poveča, če telo dvignemo više. 
Kurilna vrednost ali specifična kurilna toplota goriva je toplota, ki se sprosti, če zgori 1 kg goriva.

Sežigna vrednost ali specifična sežigna toplota goriva je toplota, ki jo pri gorenju odda 1 kg nekega goriva. Sežigna toplota je manjša od kurilne, ker se del toplote porabi za izparevanje vode in drugih produktov, ki nastajajo pri gorenju.



	29.

30.
	Toplotni tok
	Učenci:

· spoznajo, da toplota prehaja s toplega mesta proti hladnejšemu in da to prehajanje toplote imenujemo toplotni tok;

· spoznajo, da je velikost toplotnega toka sorazmerna temperaturni razliki;

· spoznajo, da toplotni prevodniki bolje prevajajo toploto kot toplotni izolatorji;

· spoznajo, kako deluje centralna kurjava;

· spoznajo pomen vetrov in morskih tokov pri prenašanju toplote po zemeljski površini;

· spoznajo povezavo med energijo, delom in toploto.


	V pogovoru z učiteljem učenci najprej spoznajo pomen temperaturne razlike za pogon toplotnega toka. 

DZ, 21. vaja:

Toplotni tok

V nadaljevanju merijo toplotni tok pri različnih temperaturnih razlikah. Ugotovitve povežejo z izkušnjami, ki jih imajo iz vsakdanjega življenja, in razložijo delovanje in osnovna fizikalna ozadja.
	Skupinska oblika ali delo v dvojicah

Metode dela:

· pogovor med učiteljem in učenci,

· poskus,

· meritev,

· opazovanje in sklepanje,

· izračun in obravnava podatkov.

Učni pripomočki:

delovni zvezek, učbenik, pločevinka, posoda, hladna in topla voda, termometer, voda

štoparica ali ura, papir, škarje, stojalo


	Toplotni tok je pretakanje toplote. Toplota se zmeraj pretaka z mesta z višjo temperaturo na mesto z nižjo temperaturo.

Toplotni prevodnik je snov, skozi katero se toplota dobro pretaka. Dobri toplotni prevodniki so npr. kovine.

Toplotni izolator je snov, skozi katero se toplota slabo pretaka. Uporabljamo jih za toplotno izolacijo, npr. stiropor.



	31.

32.
	Električni tok in električna napetost
	Učenci:

· spoznajo, da električni tok po žicah poganja električna napetost;

· spoznajo, da električni tok teče le po sklenjenih električnih krogih;

· spoznajo, da je za vzdrževanje električnega toka potrebna energija;

· spoznajo, da električne naprave, skozi katere teče električni tok, lahko opravljajo delo ali oddajajo toploto;

· spoznajo galvanske člene, baterije in akumulatorje;

· spoznajo dinamo;

· se naučijo galvanske člene zlagati v baterije;

· spoznajo enoto za električno napetost;

· spoznajo napetosti različnih galvanskih členov.


	V pogovoru z učiteljem, se učenci seznanijo z vlogo električne napetosti za pogon električnega toka in z eksperimentom znanje utrdijo. 

DZ, 22. vaja:

Električni tok

Električne naprave na različne načine vežejo v tokokrog in spoznajo razliko med vzporedno in zaporedno vezavo.
	Skupinska oblika ali delo v dvojicah

Metode dela:

· pogovor med učiteljem in učenci,

· poskus,

· opazovanje in sklepanje.

Učni pripomočki:

delovni zvezek, učbenik, baterije, žarnice, žice, podnožje


	Elektron je majhen delec z električnim nabojem;  pretaka se po žicah in prenaša električni tok.

Električni naboj je lastnost nekaterih snovi, ki prenašajo električni tok. Pravimo, da so delci, ki imajo električni naboj, nabiti. Delci, ki električnega naboja nimajo, pa so električno nevtralni.

Električni izvir je naprava, ki poganja električni tok.

Galvanski člen je električni izvir, ki deluje na osnovi kemijskih lastnosti nekaterih snovi; sestavljen je iz dveh elektrod in električnega prevodnika (elektrolita) med njima. 

Akumulator je posebne vrste galvanski člen, ki se lahko znova napolni.

Električna napetost po električnem krogu poganja električni tok. Električno napetost ustvarjajo električni izviri.

	33.
	Zvok
	Učenci: 

· spoznajo, da ljudje zvok zaznavamo z ušesi;

· spoznajo, da zvok oddajajo zvočila;

· spoznajo, da je zvok valovanje;

· spoznajo, da je zvok različno glasen (ima različno jakost).


	Učenci se naučijo, da zvok prenaša energijski tok, katerega jakost je odvisna od glasnosti zvoka. 

DZ, 23. vaja:

Zvok

V nadaljevanju zvok razvrstijo glede na glasnost.

Znanje primerjajo z izkušnjami, ki jih imajo iz vsakdanjega življenja v živalskem svetu. 
	Skupinska oblika

Metode dela:

· pogovor med učiteljem in učenci ter učenci med seboj,

· vpisovanje v preglednico.

Učni pripomočki:

delovni zvezek, učbenik


	Zvočilo je naprava, ki oddaja zvok.

Valovanje je potovanje hribov in dolin ali zgoščin in razredčin skozi prostor.



	
	Svetloba
	Učenci:

· spoznajo, da svetila oddajajo svetlobo v vse smeri;

· spoznajo, da se svetlost zmanjšuje z oddaljevanjem od svetil;

· spoznajo, da se telesa na svetlobi segrevajo;

· spoznajo pomen svetlobe za življenje rastlin;

· spoznajo, da svetloba prenaša energijo;

· spoznajo, da je Sonce naše najpomembnejše svetilo in vir energije.


	Učenci se naučijo, da tudi svetloba prenaša energijo, podobno kot zvok. Med seboj primerjajo različne tokove, ki so jih spoznali, in vsakemu priredijo ustrezen izvor toka.

DZ; 24. vaja:

Svetloba
S poskusom znanje utrdijo in ugotovijo, da je za količino absorbirane svetlobe zelo pomembna barva,in to znanje povežejo z vsakdanjimi izkušnjami, npr. neprimernost temnih oblačil poleti.
	Skupinska oblika in delo v dvojicah

Metode dela:

· pogovor med učiteljem in učenci,

· branje in razumevanje besedila (učbenik in delovni zvezek),

· poskus,

· meritev,

· izračun in obravnava podatkov,

· opazovanje in sklepanje.

Učni pripomočki:

delovni zvezek, učbenik, pločevinka ali plastenka, voda, termometer


	Svetilo je naprava ali telo, ki oddaja svetlobo. 

Osojna stran je tista stran telesa, ki je obrnjena proč od svetila. Npr. osojna stran Zemlje je tista stran, kjer je takrat noč.

Prisojna stran je tista stran telesa, ki je obrnjena proti svetilu. Npr. prisojna stran Zemlje je tista stran, kjer je takrat dan.




BARVE

Predvideni minimalni standardi znanja

Učenci:

· poznajo mavrične barve;

· znajo urediti posamezne barve po svetlosti.

	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN 
METODE DELA;

UČNI PRIPOMOČKI
	PRIDOBLJENO ZNANJE

	34.


	Bela svetloba
	Učenci:

· spoznajo, da zaradi svetlobe vidimo stvari okrog sebe;

· spoznajo, kako se svetloba razširja skozi prostor;

· spoznajo odboj svetlobe in odbojni zakon;

· spoznajo, da vidimo svetlobo, ki se na predmetih odbije v naše oči;

· spoznajo pojem svetlosti;

· spoznajo pojem bele svetlobe;

· ločijo med prosojnimi in prozornimi snovmi.


	Učenci se naučijo, kakšne so osnovne značilnosti svetlobe, ki na Zemljo prihaja s Sonca in da so tudi druge zvezde podobni izvori svetlobe kot Sonce.

DZ, 25. vaja:

Bela svetloba

Učenci preberejo besedilo. Z odgovori na vprašanja preverimo razumevanje besedila. Učenci se v dvojicah ali skupinah pogovarjajo o vprašanjih, napišejo odgovore, nekateri ustno poročajo.
	Delo v dvojicah in skupinska oblika
Metode dela:

· pogovor med učiteljem in učenci ter učenci med seboj, 

· branje in razumevanje besedila,

· pisni odgovori na vprašanja in ustno poročanje.

Učni pripomočki:

delovni zvezek, učbenik


	Svetlobni žarek je ravna črta, s katero ponazorimo svetlobni curek.

Snop svetlobe je šop svetlobnih žarkov, s katerimi ponazorimo razširjanje svetlobe proč od svetila.

Odbojni zakon je lastnost svetlobe, da se na nekaterih ovirah svetlobni žarki odbijejo pod enakim kotom, kot padejo na oviro. 

Prozornost je lastnost snovi, da lahko vidimo skoznje, kot npr. skozi steklo.

Prosojnost je lastnost snovi, da del svetlobe prepuščajo, vendar skoznje ne moremo videti, npr. skozi steklo mlečne žarnice. 


	
	Svetloba prenaša podatke
	Učenci:

· se naučijo, da svetloba prenaša podatke;

· vedo, da se s svetlobo podatki prenašajo zelo hitro;

· spoznajo, da svetlobne informacije lahko tudi shranjujemo;

· spoznajo, da svetloba povzroča snovne spremembe;

· se seznanijo z nevarnostmi prekomernega izpostavljanja kože svetlobi.


	Učenci se naučijo, da svetloba prenaša informacije, kar zaznavamo z očmi.

Pridobljeno znanje dodatno utrdijo z uporabo Morsejeve abecede tako, da si v parih drug drugemu 

pošljejo sporočilo, npr. svoje ime. 


	Skupinska oblika
Metode dela:

· pogovor med učiteljem in učenci ter učenci med seboj.

Učni pripomočki:

učbenik


	Morsejeva abeceda so različne kombinacije kratkih (pike) in dolgih (črte) signalov; vsaka kombinacija ustreza eni črki ali številki. 



	35. 
	Barve
	Učenci:

· se naučijo narediti mavrico;

· spoznajo mavrične barve in njihov vrstni red;

· spoznajo, da se na površini ne odbijajo vse barve enako;

· spoznajo, da telo vidimo tiste barve, ki se je največ odbije;

· spoznajo, da se svetloba na površini teles tudi vpija.


	Na osnovi poskusa, ki ga prikaže učitelj učenci spoznajo, da se sončna svetloba (bela svetloba) po prehodu skozi stekleno prizmo spremeni v niz mavričnih barv. Iz tega sklepajo, da je bela barva sestavljena. 

DZ, 26. vaja:

Barve

Učenci spoznajo, kako lahko z mešanjem barv ustvarjajo nove barve in barvne odtenke.


	Skupinska oblika, delo v dvojicah

Metode dela:

· pogovor med učiteljem in učenci,
· poskus,
· opazovanje in sklepanje na osnovi opažanj.
Učni pripomočki:

učbenik, delovni zvezek, papir, čopič, voda, paleta za mešanje barv, različne barve


	Bela svetloba je svetloba, ki prihaja od Sonca in je sestavljena iz mavričnih barv. 

Mavrica je skupek svetlobe različnih barv, ki nastane, če sončno svetlobo razklonimo, npr. tako, da jo usmerimo skozi stekleno prizmo ali vodne kapljice.


	36.

37.
	Naravna in umetna barvila
	Učenci:

· ponovijo, kar že vedo o barvilih in barvanju tkanin,

· spoznajo naravno barvilo klorofil in ugotovijo, da je klorofil je zmes več barvil, 

· znajo pripraviti izvlečke naravnih barvil in jih uporabiti za barvanje volne ali bombaža.


	Učenci izvedejo dva poskusa pod vodstvom učitelja.

DZ, 27. vaja:

Barvila v zelenih listih
Pri tej vaji učenci spoznajo metodo ločevanja snovi – kromatografijo. Ugotovijo, da je zeleno barvilo špinače zmes več barvil. 

DZ, 28. vaja:

Barvanje naravnih vlaken

Učenci uporabijo izvlečke rastlinskih barvil za barvanje bombažnih krpic ali drugih naravnih tkanin. Pri tem spoznajo pomen jedkal pri barvanju. 
	Skupinska oblika

Metode dela:

· praktično delo učencev,

· reševanje nalog v delovnem zvezku na podlagi ugotovitev pri poskusih,

· pogovor med učiteljem in učenci ter učenci med seboj.

Učni pripomočki: delovni zvezek, zeleni listi ali trava, alkohol, bela kreda, čaša; vodne raztopine iz različnih rastlin, jedkala, bele bombažne krpice, naravna volna, pincete, čaše; učbenik


	Barva je občutek, ki ga povzroči zaznavanje svetlobe različnih valovnih dolžin s človeškim očesom.

Barvila so snovi, ki se uporabljajo za barvanje tkanin, volne, usnja, papirja itn. Poznamo naravna barvila rastlinskega ali živalskega izvora in narejena sintetična barvila.

Kromatografija je metoda za ločevanje posameznih barvil iz zmesi barvil.  

Jedkala uporabljamo za impregniranje tkanin pred barvanjem. Z jedkali dosežemo, da se barvilo bolje oprime tkanine. 



	38. 
39.

40.


	2. pisni preizkus znanja
	
	Učenci z učiteljem:

· ponovijo učno snov,

· pišejo test,

· pregledajo odgovore in napišejo popravo.


	
	


VRT

Predvideni minimalni standardi znanja

Učenci:

· vedo, da rastline potrebujejo za rast vodo, svetlobo, primerno temperaturo, zrak in mineralne snovi;

· razumejo pomen rastlin v prehrani rastlinojedih in mesojedih živali;

· na primeru povežejo predstavnike živali in rastlin v prehranjevalno verigo in prehranjevalni splet;

· razložijo kroženje snovi v naravi na primeru dogajanja v antropogenem ekosistemu.

	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN 
METODE DELA;

UČNI PRIPOMOČKI
	PRIDOBLJENO ZNANJE

	41.
	Vrt je del človekovega doma
	Učenci:

· primerjajo polje in vrt;

· ugotovijo, da ima vrt za človeka različne vloge;

· naštejejo skupine živih bitij, ki živijo na vrtu;

· vedo, kaj pomeni intenzivno obdelovanje;

· naštejejo različne tipe vrtov (okrasni, zelenjavni);

· poznajo opravila na vrtu.


	Učenci iz učiteljeve razlage in pogovora spoznajo pomen vrta za človeka, znajo našteti skupine živih bitij na vrtu in opravila na vrtu.
	Frontalna in skupinska oblika
Metode dela:

· razlaga učitelja,

· pogovor med učiteljem in učenci ter učencev med seboj.
	Vrtnina je rastlina, ki jo za prehrano gojimo na vrtu.
Intenzivno obdelovanje je obdelovanje, pri katerem uporabljamo veliko gnojil, pesticidov in herbicidov, da pridelamo kar največji pridelek.

Biovrtnarjenje je pridelovanje vrtnin na naraven način, brez umetnih gnojil in pesticidov.



	42.

47.
	Prst
	Učenci:

· vedo, da je prst nujno potrebna za dobro rast kopenskih rastlin;

· znajo opisati, kako nastane prst;

· znajo našteti sestavine rodovitne prsti;

· razlikujejo med humusom in nepreperelimi organskimi sestavinami prsti;

· razumejo vlogo talnih živali pri nastajanju humusa;

· razumejo, zakaj rastline v humusni prsti rastejo bolje;

· zvedo, da intenzivno obdelovanje osiromaši prst
	DZ, 8. vaja:
Kje rastline bolje rastejo?

(nastavitev poskusa, spremljanje poskusa, po treh tednih pregled rezultatov in odgovori na vprašanja)

Učenci s poskusom spoznajo vlogo rodovitne prsti za rastlino, pomen humusa in komposta ter ugotovijo razlike med mivko, humusom in rodovitno prstjo.

V pogovoru z učiteljem in med seboj spoznajo, kako s preperevanjem kamnin nastane prst ter  kako talne živali pomagajo pri nastajanju humusa in komposta.
	Delo v dvojicah
Metode dela:

· praktično delo učencev,
· pogovor učitelja z učenci in učencev med seboj.
Učni pripomočki:

mivka, humus, rodovitna prst z njive ali vrta, 3 potaknjenci iste rastline, 3 lončki 


	Preperevanje kamnin je krušenje in drobljenje kamnin predvsem zaradi zunanjih vremenskih sprememb. Pri tem nastaja prst.

Humus nastane v naravi pri razpadanju odmrlih organizmov in rastlinskih ostankov. 

Kompost pripravimo z razkrajanjem kuhinjskih in vrtnih rastlinskih odpadkov. 



	43.
	Na vrtu pridelujemo vrtnine in sadje
	Učenci:

· naštejejo najpogostejše vrtnine;

· razvrstijo vrtnine glede na del rastline, ki je užiten;

· razvrstijo vrtnine glede na namen uporabe;

· razumejo pomen vrtnin v prehrani;

· določijo, kaj je plod pri vrtninah;

· ločijo med plodom in semenom.


	Učenci iščejo podatke na medmrežju ali v literaturi o različnih vrtninah in jih znajo razvrstiti glede na namen uporabe.

Poiščejo članek, ki se navezuje na pomen vrtnin v prehrani.

Z opazovanjem plodov in semen jih znajo razlikovati.
	Skupinska oblika
Metode dela:

· pogovor učitelja z učenci in učencev med seboj,

· urejanje podatkov,

· neposredno opazovanje in sklepanje.

Učni pripomočki:

računalnik z dostopom do medmrežja, literatura, naravni material (seme, plod)
	Stročnica je rastlina, ki ima plodove, imenovane stroki, npr. fižol, grah, soja.

Strok je plod stročnic; je podolgovate oblike in v njem je navadno več semen, ki jih imenujemo tudi zrna. Ko semena dozorijo, se strok posuši in odpre.



	
	Rastline za izboljšanje okusa in za zdravje
	Učenci:

· naštejejo najpogostejše začimbnice in dišavnice;

· ugotovijo pomen začimb in dišavnic v prehrani ljudi;

· spoznajo vrste in pomen zdravilnih zelišč.
	Iz podatkov na nalepkah embalaže utrdijo znanje o najpogostejših začimbnicah in dišavnicah. 

Za domače delo lahko učenci napišejo kuharski recept, v katerega vključijo po eno začimbnico ali dišavnico.
	Skupinska oblika
Metode dela:

· pogovor učitelja z učenci in učencev med seboj,

· opazovanje.

Učni pripomočki:

različne začimbnice in dišavnice ter njihova embalaža
	Začimbnica je rastlina, ki ima močan vonj ali okus, zato jo uporabljamo in gojimo kot začimbo. 

Dišavnica je rastlina z izrazitim in prijetnim vonjem, ki jo uporabljamo za pridobivanje dišav in začimb.
Zdravilno zelišče je rastlina, ki v vseh ali samo nekaterih delih vsebuje zdravilne učinkovine.



	44.

48.
	Nova rastlina zraste iz semena
	Učenci:

· opišejo, kako zraste nova rastlina;

· poznajo zgradbo semena in funkcije posameznih delov semena;

· vedo, da semena nastanejo s spolnim razmnoževanjem rastline;

· razlikujejo med semenom enokaličnice in semenom dvokaličnice.


	DZ, 9. vaja:
Kalitev koruze in fižola

(nastavitev poskusa, nato dva tedna opazovanje sprememb)

S poskusom učenci spoznajo, kako se spreminja kalček med kalitvijo, njegovo zgradbo in pomen.

Z opazovanjem semen ali njihovih slik spoznajo zgradbo semena in semenske lupine in znajo ločiti med semenom eno- in dvokaličnice.
	Individualna oblika
Metode dela:

· praktično delo učencev,

· opazovanje in sklepanje,

· pogovor med učiteljem in učenci ter učenci med seboj

(predlog: ocenjevanje praktičnega dela učencev)
Učni pripomočki:

delovni zvezek, fižolova zrna, 2 lončka, 2 plastični posodi, mivka, zobotrebci, ravnilo

Delo v dvojicah
Metode dela:

· opazovanje in sklepanje,
· pogovor učitelja z učenci ter učencev med seboj.
Učni pripomočki:

seme fižola, lupa, nož
	Seme je del rastline, s katerim se rastlina spolno razmnožuje; vsebuje zarodek rastline (kalček), in rezervno hrano; obdano je s semensko lupino;

Kalček je zarodek rastline, ki nastane po oploditvi; zgrajen je iz zasnove za korenino, zasnove za steblo in zasnove za liste;

Semenska lupina je ovojnica, ki neposredno obdaja seme.

Rezervna hrana je snov (največkrat škrob, sladkor, maščobe), ki jo kalček porablja za rast, dokler si s fotosintezo ne naredi dovolj lastne hrane. V semenu je lahko shranjena v kličnih listih ali pa posebej.

Klični list je del rastlinskega zarodka, s katerim zarodek črpa rezervno hrano, ali pa je rezervna hrana shranjena v njem. 

Kalitev je začetek rasti zarodka v mlado rastlino. 



	45.


	Živali na vrtu
	Učenci:

· spoznajo nekatere živali na vrtu;

· primerjajo vloge različnih živali na vrtu;

· razložijo razliko med rastlinojedci, mesojedci in razkrojevalci;

· razumejo, zakaj za nekatere živali ljudje pravimo, da delajo škodo;

· povežejo organizme, ki živijo na vrtu, v prehranjevalno verigo;

· vedo, da je prehranjevalni splet sestavljen iz posameznih prehranjevalnih verig;

· napovedo, kaj se zgodi na vrtu, če se rastlinojede živali preveč razmnožijo.
	Učencem pokažemo slike različnih živali na vrtu. Učitelj zapisuje imena živali na tablo (rastlinojede, mesojede živali in razkrojevalce).

Ob razlagi učitelja učenci spoznajo živali na vrtu, njihov pomen ter spoznajo razliko med mesojedimi in rastlinojedimi živalmi.

Nato učenci delajo v dvojicah: sestavijo prehranjevalno verigo in napovejo stanje ob prevelikem oz. premajhnem številu posamezne vrste živali na vrtu.
	Frontalna oblika,

delo v dvojicah
Metode dela:

· razlaga učitelja,

· urejanje podatkov,

· pogovor učitelja z učenci in učencev med seboj.
	Rastlinojede živali so živali, ki se hranijo s hrano rastlinskega izvora.

Mesojede živali so živali, ki se hranijo s hrano živalskega izvora.

Ogrc je ličinka hrošča, ki živi v prsti in se hrani s podzemnimi deli rastlin. Je podolgovate oblike, na sprednjem delu telesa ima tri pare nog, na glavi pa močne čeljusti. 

Ličinka je žival, ki se razvije iz jajčeca, vendar je na videz izrazito drugačna od odrasle živali. 


	46.
	S hrano se na vrtu dogaja marsikaj
	Učenci:

· povezujejo živali in rastline v prehranjevalni splet;

· se seznanijo s kroženjem snovi v naravi na primeru dogajanja na vrtu.


	Na podlagi že usvojenega znanja sestavljajo prehranjevalne verige, ki jih z učiteljevo pomočjo povežejo v prehranjevalne splete. Ob učiteljevi razlagi spoznajo pomen kroženja snovi v naravi.
	Skupinska oblika
Metode dela:

· pogovor učitelja z učenci in učencev med seboj,

· urejanje podatkov.


	Prehranjevalni splet je skupnost rastlin in živali, ki so med seboj povezane in odvisne druga od druge, ker so druga drugi hrana.




Če ne izberemo teme Sadovnjak, lahko tukaj obravnavamo cvet in plod. V vsakem primeru pa 16. vajo Cvet se spreminja v plod začnemo že marca z opazovanjem in risanjem cvetov. Prav tako v marcu in/ali aprilu primerjamo cvetove (17. vaja Primerjaj cvetove)

SADOVNJAK

	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN METODE DELA;

UČNI PRIPOMOČKI
	PRIDOBLJENO ZNANJE

	1.
	Plod se razvije iz cveta
	Učenci:

· razumejo povezavo med plodnico in plodovi;
· razumejo, da je glavna naloga plodu razširjanje semen.
	DZ, 16. vaja:
Cvet se spreminja v plod

Učenci z opazovanjem ugotavljajo spreminjanje cveta v plod in ob tem spoznajo pomen ploda.

Cvetove začnemo opazovati že marca, aprila; takrat jih učenci tudi narišejo.


	Skupinska oblika
Metode dela:

· opazovanje in sklepanje,

· pogovor učitelja z učenci in učencev med seboj.

Učni pripomočki:

delovni zvezek, cvetoče sadno drevo (če tega v bližini šole ni, učitelj poskrbi za vsaj eno vejico, ki jo učenci skupaj opazujejo v razredu v kozarcu vode)
	Seme je del rastline, ki vsebuje rastlinski zarodek – kalček in lahko tudi samostojno rezervno hrano; vse skupaj pa je obdano s semensko lupino. Zarodek v semenu lahko počaka na ugodne razmere, da vzkali.

Osemenje je suh ali mesnat ovoj, ki v plodu obdaja semena.

Plodnica je del cveta, iz katerega nastane plod.
Plod je organ za razširjanje rastlin. Vsebuje osemenje in semena, ki pomagajo pri razširjanju semen.

	2. 


	Plod nastane po oprašitvi
	Učenci:

· opišejo zgradbo cveta in navedejo naloge posameznih delov cveta;

· ugotovijo, da večina sadnega drevja spada v isto družino rožnic;

· ugotovijo, da sadno drevje spada med dvokaličnice;

· razumejo, da je glavna naloga plodu razširjanje semen;
· povežejo cvetenje, oprašitev, oploditev in nastanek ploda;

· razlikujejo med oprašitvijo in oploditvijo.


	Ob skici in/ali cvetu učitelj razloži njegovo zgradbo in naloge posameznih delov cveta.

Ob razlagi in v pogovoru učenci spoznajo razliko med cvetom eno- in dvokaličnic.

DZ, 17. vaja:
Primerjaj cvetove 

(vajo lahko učenci izvedejo v sklopu spomladanskega naravoslovnega dneva)

S stensko sliko učitelj razloži oprašitev in oploditev, opozori na pomen vetra in žuželk pri oprašitvi ter nastanek ploda. 


	Frontalna oblika in delo v dvojicah
Metode dela:

· razlaga učitelja,

· praktično delo učencev,

· pogovor učitelja z učenci in učencev med seboj.

Učni pripomočki:

učbenik, delovni zvezek, stenska slika


	Oprašitev je prenos peloda na brazdo pestiča.

Oploditev je združitev ženske in moške spolne celice. 

Plodnica je tisti del pestiča, v katerem so semenske zasnove z jajčnimi celicami.

Brazda pestiča je del pestiča, ki prestreže pelod.

Pelod je cvetni prah; drobno zrno, ki vsebuje moško spolno celico.




TRAVNIK 

Predvideni minimalni standardi znanja

Učenci:

· v vsaj treh različnih ekosistemih opredelijo pomen posameznih živali in njihovo vlogo;

· prepoznajo najpogostejše družine rastlin v svoji okolici in njihove predstavnike;

· razumejo pomen rastlin v prehrani rastlinojedih in mesojedih živali;

· na primeru povežejo predstavnike živali in rastlin v prehranjevalno verigo in prehranjevalni splet;

· razložijo kroženje snovi v naravi na primeru dogajanja v antropogenem ekosistemu.

· poznajo pomen žuželk pri opraševanju cvetov.
	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN 
METODE DELA;

UČNI PRIPOMOČKI
	PRIDOBLJENO ZNANJE

	49. 


	Gojeni in naravni travniki
	Učenci:

· spoznajo, da so pri nas travniki posledica človekovega poseganja v naravo;

· definirajo gojene in naravne travnike;

· razumejo travnik kot zelo raznovrstno združbo;

· opišejo, kaj so zelnate rastline;

· povežejo živo in neživo okolje na travniku.


	Učenci iščejo podatke o travniku v različni literaturi, ki jo sami poiščejo, ali na medmrežju. Če imajo možnost, naj obiščejo bližnji travnik. Spoznajo, da so travniki posledica človekovega posega v naravo, in znajo definirati pojem naravni in gojeni travnik.


	Skupinska oblika
Metode dela:

· urejanje podatkov,

· pogovor učitelja z učenci in učencev med seboj.
Učni pripomočki:

učbenik, literatura, računalnik z dostopom do medmrežja
	Gojeni travnik je travnik, ki ga ohranja človek – kosi travo, ga tudi gnoji in celo seje zaželene vrste rastlin.

Naravni travnik je travnik, ki obstaja brez človekovih posegov, zraste tam, kjer ni naravnih pogojev za rast gozda, npr. na močvirnatem ali v visokogorskem svetu.

Pampa je velika naravna travniška površina v Južni Ameriki.
Prerija je velika naravna travniška površina v Severni Ameriki.

Savana je velika naravna travniška površina v Afriki.

Stepa je velika naravna travniška površina v Aziji.

Zelnate rastline so rastline, ki ne olesenijo.



	
	Košnja in paša
	Učenci:

· napovedo, kakšne bodo rastline, ki preživijo na košenih travnikih;

· razumejo pomen košnje in paše za ohranitev gojenih travnikov;

· naštejejo in prepoznajo nekaj travniških rastlin iz svoje okolice.


	Na osnovi učiteljeve razlage učenci razumejo pomen košnje in paše na travniku. 

S slikovnim ali nabranim materialom prepoznajo travniške rastline iz domače okolice.
	Frontalna in skupinska oblika
Metode dela:

· razlaga učitelja,

· pogovor učitelja z učenci in učencev med seboj,
· urejanje podatkov.
Učni pripomočki:

nabrane rastline in slikovno gradivo različnih travniških rastlin
	Rastlinska združba je skupina različnih vrst rastlin, ki vedno uspevajo skupaj na nekem območju.



	50. 55.
	Trave
	Učenci:

· opišejo značilnosti trav;

· vedo, da so trave enokaličnice;

· ponovijo značilnosti enokaličnic;

· vedo, da so trave vetrocvetke;

· razumejo razliko med posameznim cvetom trave in socvetjem;

· opišejo prednost socvetja pred posameznim cvetom;

· prepoznajo nekaj vrst trav;

· primerjajo trave in žita;

· dalj časa merijo in beležijo rezultate;

· uredijo kvantitativne rezultate;

· kvantitativne rezultate prikažejo z grafom.


	DZ, 13. vaja:
Kako hitro raste trava?

(nastavitev poskusa

meritve potekajo tri tedne; na koncu pregled in obravnava rezultatov)

Na podlagi različnih vrst trav učenci opišejo njihove značilnosti in prepoznajo nekaj vrst.

Z učiteljevo razlago spoznajo, da so trave enokaličnice in vetrocvetke.

Ogledajo si socvetje pri travi in ga znajo opisati.

S poskusom ugotovijo, kako hitro raste trava.


	Skupinska oblika
Metode dela:

· opazovanje in sklepanje,

· poskus,

· razlaga učitelja,

· pogovor učitelja z učenci in učencev med seboj.
Učni pripomočki:

različne vrste trav, vrvice (4 m, 2 × 1m), žeblji, škarje, vrečka, tehtnica, štedilnik s pečico, lopatka, merilni valj
	Socvetje je skupina cvetov na enem steblu.
Bil je votlo in kolenčasto steblo, značilno za trave.

Prašnik je moški del cveta, v katerem nastaja pelod z moškimi spolnimi celicami.

Pestič je ženski del cveta, v katerem so semenske zasnove z jajčnimi celicami.

Vetrocvetke so rastline, pri katerih pelod prenaša veter.



	51.
	Metuljnice in druge travniške rastline
	Učenci:

· vedo, da rastlinsko združbo travnika sestavljajo trave, metuljnice in druge rastline;

· ločijo detelje od drugih žužkocvetk na travniku;

· naštejejo značilnosti metuljnic;

· uvrstijo metuljnice med dvokaličnice;

· poznajo pomen metuljnic za izboljšanje kakovosti tal na travniku;

· povežejo kolobarjenje na polju in dušikove bakterije, ki v koreninah metuljnic vežejo dušik iz zraka v obliko, ki je uporabna za rastline;

· poznajo najbolj pogoste vrste travniških rastlin v svoji okolici;

· uvrstijo travniške rastline s podobnimi cvetovi v isto družino;

· ločijo cvetove in socvetja pri travniških rastlinah.


	Z naravnim in slikovnim materialom učenci spoznavajo različne skupine rastlin na travniku, opišejo značilnosti metuljnic in z uporabo slikovnega ključa uvrstijo travniške rastline s podobnimi cvetovi v iste družine.

Ponovijo znanje o kolobarjenju na polju in na osnovi učiteljeve razlage spoznajo pomen dušikovih bakterij.
	Skupinska in frontalna oblika

Metode dela:

· urejanje podatkov,

· opazovanje in sklepanje,

· pogovor učitelja z učenci in učencev med seboj,

· razlaga učitelja.

Učni pripomočki:

različne travniške rastline, slikovno gradivo, slikovni ključ za določevanje rastlin
	Žužkocvetke so rastline, pri katerih pelod prenašajo žuželke.

Metuljnice so družina rastlin z metuljastimi cvetovi in s koreninskimi gomoljčki z bakterijami, ki iz zraka vežejo dušik.

Kobulnice so družina rastlin s socvetji, ki jih imenujemo kobul.

Zajedavske rastline so rastline, ki nimajo lastnega klorofila in zajedajo druge rastline, iz katerih srkajo sladkor.



	52.


	Brez trave ni mleka
	Učenci:

· razumejo, da je človek del prehranjevalne verige;

· navedejo prehranjevalno verigo: trava, krava (mleko, meso), človek;

· primerjajo pašnik in košen travnik;

· naštejejo nekaj rastlinojedih živali;

· naštejejo sestavine mleka, ki so pomembne v prehrani ljudi;

· vedo, da kisanje mleka povzročajo mlečnokislinske bakterije;

· pridobivajo zdrave prehranjevalne navade.


	Učenci delajo v dvojicah: sestavijo prehranjevalno verigo, v katero vključijo proizvajalce mleka (krava, koza, soja).

V pogovoru z učiteljem učenci ugotovijo razlike med pašnikom in košenim travnikom. Spoznajo pomen trave za nastanek mleka pri nekaterih rastlinojedih živalih (govedo in drobnica).

DZ, 14. vaja:
Mleko

Učenci s poskusom ugotovijo, zakaj se mleko skisa; nato izvedejo preizkus na beljakovine v beljaku in mleku (ali opazujejo učitelja, ki izvede poskus).

S poskusom in razlago učitelja spoznajo sestavine v mleku in kritično presodijo pomen mleka za zdravje ljudi.


	Delo v dvojicah,

skupinska oblika
Metode dela:

· pogovor učitelja z učenci in učencev med seboj,

· poskus,

· reševanje nalog v delovnem zvezku.

Učni pripomočki:

učbenik, delovni zvezek; sveže mleko, indikatorski papirčki s primerjalno barvno skalo, šest kozarcev (1 + 3 +2); limonin sok, kis, šipkov čaj, jajčni beljak
	Glavne sestavine mleka so voda, beljakovine, maščobe in mlečni sladkor, poleg tega pa še vitamini in minerali. 

Kisanje mleka povzročijo mlečnokislinske bakterije, ki mlečni sladkor spreminjajo v mlečno kislino. Postopek kisanja pospešimo z dodatkom kislega mleka v sveže mleko.

Pri sirjenju se iz mleka izločijo trdne snovi, iz katerih pripravimo sir. Usirjanje poteka, če segretemu mleku dodamo sirilo ali kislino. 

Beljakovine so nujna sestavina naše prehrane. Približno polovica naše telesne teže, ne da bi upoštevali vodo, so beljakovine. 



	53.


	Živali na travniških rastlinah
	Učenci:

· opišejo povezave med živalmi in rastlinami na travniku;

· naštejejo nekaj prehranjevalnih verig na travniku;

· prehranjevalne verige na travniku povežejo v prehranjevalni splet;

· ugotovijo, da živijo žuželke in žužkocvetke v sožitju;

· poznajo nekaj rastlinojedih in nekaj mesojedih živali na travniku;

· opazujejo živali na travniku;

· vedo, da so žuželke členonožci;

· naštejejo značilnosti členonožcev;

· opišejo preobrazbo pri žuželkah;

· razumejo vlogo svarilne in varovalne barve pri travniških živalih;

· poznajo pomen razkrojevalcev za nastajanje rodovitne prsti.


	S pogovorom učenci ponovijo znanje o povezanosti rastlin in živali na travniku in naštejejo nekaj prehranjevalnih verig na travniku, ki jih nadgradijo v prehranjevalne splete.

V razred prinesejo nekaj manjših travniških živali (različne žuželke).
Opazujejo jih ter spoznavajo njihovo zgradbo in značilnosti.

Na osnovi učiteljeve razlage spoznavajo značilnosti členonožcev in preobrazbo pri žuželkah.

Z uporabo slikovnega gradiva in/ali travniških živali, ki smo jih prinesli v razred, znajo učenci razložiti pomen svarilne in varovalne barve pri travniških živalih. 
	Skupinska in frontalna oblika
Metode dela:

· opazovanje in sklepanje,

· razlaga učitelja,

· pogovor učitelja z učenci in učencev med seboj.
Učni pripomočki:

slikovno gradivo, različne travniške živali
	Žuželke so živali s tremi pari členjenih nog, njihovo telo je razdeljeno na glavo, oprsje in zadek.

Levitev je dogajanje, pri katerem zunanji telesni ovoj (hitinjača) poči, in žuželka ga sleče. Pod njim je že nova hitinjača.
Členonožci so skupina živali, ki ima členjene noge, npr. raki, pajkovci, stonoge in žuželke.
Sožitje ali simbioza je skupno življenje dveh živih bitij, pri katerem imata korist oba.

Svarilna barva je izrazita obarvanost živali, s katero ta opozarja, da je strupena.

Varovalna barva je barva, zelo podobna barvi okolja, v katerem žival živi, tako da jo druge živali zelo težko opazijo.

Mikroorganizmi so bakterije in drugi mikroskopsko majhni organizmi.



	54.


	Ogroženi in zavarovani travniki
	Učenci:

· se zavedo pomena biotske raznovrstnosti v naravi;

· znajo vrednotiti naravno dediščino;

· razumejo, da je lahko človekovo poseganje v naravo tudi v ravnovesju z njo;

· znajo našteti dejavnike, ki uničujoče vplivajo na travniške ekosisteme;

· poznajo nekaj zavarovanih rastlin v svoji okolici.


	Na osnovi učiteljeve razlage in pogovora učenci spoznajo in razumejo poseg človeka v naravo ter znajo našteti dejavnike, ki vplivajo na travniške ekosisteme.

V učbeniku ali drugi literaturi (npr. strokovni članki) poiščejo nekaj zavarovanih rastlin in se pogovorijo o ogroženosti rastlinskih vrst.


	Frontalna in skupinska oblika
Metode dela:

· razlaga, 

· pogovor učitelja z učenci in učencev med seboj.
Učni pripomočki:

učbenik, članek
	Zavarovan organizem je žival ali rastlina, ki jo pred nabiranjem ali lovom ščiti zakon.

Ogrožen organizem je žival ali rastlina, katere število je zelo majhno in je zato v nevarnosti, da na nekem območju izumre, če je ne zavarujemo.




	56.

57.

58.
	3. pisni preizkus
	
	Učenci:

· ponovijo učno snov z učiteljem,

· pišejo test,

· pregledajo odgovore in napišejo popravo.
	
	


IZBIRNE TEME

Izberemo temo po lastni presoji glede na območje, v katerem je šola.

Če ne izberemo teme:

· Rastlinjak in sobne rastline, obravnavamo učno enoto List je najpomembnejši rastlinski organ drugje, npr. pri učni temi Njiva in polje;

· Sadovnjak, obravnavamo učni enoti Plod se razvije iz cveta in Plod nastane po oprašitvi, npr. pri učni temi Vrt. Ne glede na izbrano časovno razporeditev učnih tem opazujemo, rišemo in primerjamo cvetove (16. in 17. vaja) spomladi.

PARK, ZELENICA IN ŽIVA MEJA (IZBIRNA TEMA)

Predvideni minimalni standardi znanja

Učenci:

· prepoznajo najpogostejše živali in rastline v okolici svoje šole;

· v vsaj treh različnih ekosistemih opredelijo pomen posameznih živali in njihovo vlogo;

· na primeru povežejo predstavnike živali in rastlin v prehranjevalno verigo in prehranjevalni splet;

· poznajo povezanost živali in rastlin pri razširjanju rastlin.

	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN 
METODE DELA;

UČNI PRIPOMOČKI
	PRIDOBLJENO ZNANJE

	1. 

2.


	Park polepša življenje v mestu
	Učenci:

· pojasnijo, kaj je park/zelenica;

· razložijo ekološki pomen parka/zelenice za življenje v mestu;

· ločijo med samoraslimi in gojenimi rastlinami v parku;

· opazujejo pogoste drevesne vrste v parkih;

· spoznajo imena nekaterih dreves in grmov, ki rastejo v parkih;

· ločijo med drevjem in grmovjem;

· vedo, da nekatera drevesa oprašujejo žuželke, druga pa veter.


	DZ, 10. vaja:
Drevesa in grme ločimo po listih, a ne samo po njih
Ko učenci opazujejo park ali zelenice, spoznavajo njune značilnosti in pomen. Z vajami v delovnem zvezku primerjajo divji in domači kostanj, z določevalnim ključem prepoznavajo nekatera drevesa in grme v parku.
	Skupinska oblika
Metode dela:

· terensko delo,

· opazovanje in sklepanje,

· urejanje podatkov,

· pogovor učitelja z učenci in učencev med seboj,

· uporaba in izdelava določevalnega ključa.
Učni pripomočki:

delovni zvezek, divji kostanj, domač kostanj, sveži ali posušeni listi različnih dreves in grmov iz parka in gozda


	Samorasla rastlina je rastlina, ki je ni zasadil človek, temveč je zrasla sama.

Gojena rastlina je rastlina, ki jo je zasadil človek in zanjo tudi skrbi.

Drevored so v vrsti zasajena drevesa, ki so po navadi enakomerno oddaljena med seboj. 



	3.

4.


	Živali v parkih in na zelenicah
	Učenci:

· vedo, da so parki v mestu pomembno bivališče za ptice;

· spoznajo najpogostejše ptice, ki živijo v parku;

· razumejo vlogo ptic pevk pri vzdrževanju ravnovesja v naravi;

· pojasnijo povezavo med obilico rastlinske hrane in številom živali;

· opišejo, s čim se ptice v parku hranijo;

· naštejejo čim več različnih živali, ki živijo v parku;

· živali, ki živijo v parku, razvrstijo v več skupin;

· opazujejo in opišejo živali, ki živijo v parku.


	DZ, 11. vaja:
Živali na vejah in listih
V parku/zelenici učenci opazujejo, spoznavajo in določajo različne živalske predstavnike na vejah in listih.


	Skupinska oblika
Metode dela:

· terensko delo,

· opazovanje in sklepanje,

· beleženje,
· pogovor učitelja z učenci in učencev med seboj.

Učni pripomočki:

delovni zvezek, grm, kos bele tkanine, plastične posodice, pinceta, žlička, lupa, ravnilce, literatura s podatki o živalih
	Park je večja zelena površina, ki jo ureja človek; največkrat je del mesta ali pa je v bližini gradov in dvorcev.

Zelenica je manjša zelena površina v mestu in jo ureja človek.

Medičina (nektar) je sladka tekočina v cvetovih žužkocvetk, s katero se hranijo žuželke. Nastaja v medovnikih, ki so na spodnjem delu cvetnih listov ali pa so celo samostojni cvetni listi.



	5.


	Žive meje
	Učenci:

· vedo, da so žive meje izredno pomembne za ravnovesje v naravi;

· sklepajo, kako živa meje koristno vpliva na ekološke razmere;

· povezujejo nežive dejavnike okolja z živimi bitji, ki živijo v njem;

· poznajo nekaj najpogostejših rastlin, ki sestavljajo živo mejo;

· razložijo, zakaj so žive meje pomembne za ptice;

· naštejejo, s čim se živali v živi meji lahko hranijo;

· navedejo nekaj prehranjevalnih verig v živi meji in jih povežejo v prehranjevalni splet;

· zapisujejo podatke, ki so jih pridobili z opazovanjem.


	Učenci opazujejo živo mejo in raziskujejo življenje v njej. Pri tem spoznajo njej pomen.

Ob učiteljevi razlagi spoznavajo in povezujejo nežive dejavnike okolja z živimi bitji.

Učenci rešijo nalogo v učbeniku (str. 87).
	Skupinska oblika
Metode dela:
· terensko delo,
· opazovanje,

· razlaga učitelja,

· pogovor učitelja z učenci in učencev med seboj.


	Samorasla živa meja je živa meja iz grmov, ki so se sami zasadili v naravi.

Naravno ravnovesje je stanje v naravi, pri katerem lahko ugotovimo, da se število predstavnikov posameznih vrst iz leta v leto bistveno ne spreminja.




RASTLINJAK IN SOBNE RASTLINE (IZBIRNA TEMA)

Predvideni minimalni standardi znanja

Učenci:

· vedo, da rastline potrebujejo za rast vodo, svetlobo, primerno temperaturo, zrak in mineralne snovi;

· razumejo pomen rastlin v prehrani rastlinojedih in mesojedih živali;

· na primeru povežejo predstavnike živali in rastlin v prehranjevalno verigo in prehranjevalni splet;

· razložijo kroženje snovi v naravi na primeru dogajanja v antropogenem ekosistemu.
· poznajo vlogo in zgradbo lista;

· na konkretnih primerih ugotovijo razliko v listih enokaličnic in dvokaličnic;

· znajo odgovoriti na vprašanje, zakaj moramo rastline zalivati.

	UČNA URA

	1.


	Življenjske razmere za rast rastlin v rastlinjaku
	Učenci:

· navedejo skupne pogoje, potrebne za rast rastlin;

· vedo, da so različne vrste rastlin prilagojene različnim življenjskim razmeram;

· razložijo, kaj je rastlinjak;

· vedo, kako v rastlinjaku zagotovimo ugodne življenjske razmere za rastline.


	Učenci ponovijo, kateri pogoji so potrebni za rast rastlin.

Ob prikazu slik različnih rastlin sklepajo, da so različne vrste rastlin prilagojene različnim življenjskim razmeram.


	Frontalna oblika
Metode dela:

· pogovor učitelja z učenci in učencev med seboj,

· razlaga učitelja.
	Rastlinjak je pokrit prostor, v katerem gojimo rastline.



	2

3.


	V rastlinjaku gojimo okrasne in užitne rastline
	Učenci:

· zvedo, da je človek rastline, ki jih goji v rastlinjakih, vzgojil z umetnim izborom;

· naštejejo skupine rastlin, ki jih gojimo v rastlinjakih;

· ločijo med spolnim in nespolnim razmnoževanjem rastlin.


	Na osnovi učiteljeve razlage in z opazovanjem učenci spoznajo rastline, ki jih gojijo v rastlinjaku, in ločijo med spolnim in nespolnim razmnoževanjem rastlin.
	Frontalna in skupinska oblika
Metode dela:
· terensko delo (obisk rastlinjaka),
· razlaga učitelja in strokovnjaka v rastlinjaku, 

· pogovor učitelja z učenci in učencev med seboj.
	Spolno razmnoževanje je razmnoževanje, pri katerem nov organizem nastane po združitvi dveh spolnih celic, ki navadno izvirata od različnih staršev.

Nespolno razmnoževanje je razmnoževanje, pri katerem za nastanek novega organizma niso potrebne spolne celice.



	4.

5.
	List je najpomembnejši rastlinski organ
	Učenci:

· naštejejo naloge lista;

· definirajo organ;

· znajo po listih rastlino uvrstiti med enokaličnice ali med dvokaličnice;

· naštejejo dele lista;

· opišejo, kaj se pretaka po rastlini od korenin v liste in iz listov v korenine;

· vedo, kaj so žile;

· razumejo, zakaj rastlina oveni;

· opazujejo in beležijo svoja opažanja.


	DZ, 12. vaja:
Voda izhlapeva iz listov

Učenci opravijo poskus, opažanja vpisujejo v preglednico in spoznavajo pomen lista.

Učitelj nadzira delo učencev in jim daje natančna navodila za pripravo in pravilno ter varno opravljanje poskusa. Pove jim, kako natančno opazovati in zapisovati opažanja.

Nato učenci opazujejo lista eno- in dvokaličnice ter ugotovijo razlike in podobnosti. Na osnovi učiteljeve razlage spoznajo zgradbo lista.
	Skupinska oblika
Metode dela:

· praktično delo učencev,

· opazovanje in sklepanje na podlagi opažanj.

Učni pripomočki: po 2 rastlini treh vrst sobnih rastlin, 3 prozorne plastične vrečke, izolirni trak, vazelin, ravnilo z merilom

Delo v dvojicah
Metode dela:

· opazovanje in sklepanje na podlagi opažanj,

· razlaga učitelja in pogovor.

Učni pripomočki:

lista eno- in dvokaličnice)


	Listne reže so odprtinice večinoma na spodnji površini lista. Skozi nekatere izhajajo iz rastline voda, ogljikov dioksid in kisik, v rastlino pa prihajata ogljikov dioksid in kisik.

Transpiracija je izhlapevanje vode iz rastline skozi listne reže.



	6.
	Rastline v našem stanovanju
	Učenci:

· opišejo koristi, ki jih ima človek od sobnih rastlin;

· znajo skrbeti za sobne rastline;

· pridobivajo smisel za lepo urejeno bivalno okolje;

· naštejejo nekaj sobnih rastlin;

· pri posameznih sobnih rastlinah poznajo korenine, podzemna in nadzemna stebla, liste, cvetove in plodove.


	Učenci si doma izberejo rastlino in pripravijo o njej referat ali plakat. 
	Individualna oblika
Metode dela:

· referati ali plakati učencev,

· pogovor učencev med seboj in z učiteljem.


	Vzpenjavka je rastlina z zelo dolgim steblom, ki ne more nositi samega sebe. Z njim se vzpenja ob opori; če nima opore, je steblo poleglo.




SADOVNJAK 

Predvideni minimalni standardi znanja

Učenci:

· v vsaj treh različnih ekosistemih opredelijo pomen posameznih živali in njihovo vlogo;
· vedo, kaj je oprašitev;

· poznajo pomen žuželk pri opraševanju cvetov;

· vedo, da nekatere cvetove oprašuje veter;

· poznajo plod kot organ za razširjanje rastlin;

· prepoznajo različne plodove;

· poznajo povezanost živali in rastlin pri razširjanju rastlin;

· razlikujejo med pečkatim, koščičastim in lupinastim sadjem.



	UČNA URA
	UČNA VSEBINA
	OPERATIVNI CILJI
	DEJAVNOSTI
	OBLIKE IN 
METODE DELA;

UČNI PRIPOMOČKI
	PRIDOBLJENO ZNANJE

	1.

2.


	Sadno drevje
	Učenci:

· definirajo pojme sadje, sadno drevje in sadovnjak;

· ločijo med senožetnim in plantažnim sadovnjakom;

· primerjajo delo v senožetnem in plantažnem sadovnjaku;

· ovrednotijo pomen senožetnih sadovnjakov za ravnovesje v naravi.
	Na osnovi učiteljeve razlage znajo učenci definirati pojme sadje, sadno drevje in sadovnjak.

Poznajo razlike med senožetnim in plantažnim sadovnjakom.


	Frontalna oblika
Metode dela:

· razlaga učitelja,

· pogovor učitelja z učenci in učencev med seboj.

Učni pripomočki:

učbenik
	Senožetni sadovnjak je sadovnjak, v katerem rastejo sadna drevesa na travniku, ki ga ljudje kosijo.

Plantaža je velik nasad ene vrste rastlin, ki jo gojimo za človekove potrebe (prehrana, industrijske rastline). 



	
	Sadje je plod
	Učenci:

· razložijo, kaj je plod;

· poznajo zgradbo ploda;

· naštejejo različne vrste sadja.


	Na osnovi učiteljeve razlage znajo definirati pojem plod.

Z opazovanjem različnih plodov spoznajo njihovo zgradbo. V ta namen lahko obiščemo tržnico ali manjšo prodajalno s sadjem.

DZ, 15. vaja:
Raznolikost jabolk

Z vajo v delovnem zvezku ugotovimo, v čem se različne sorte jabolk razlikujejo.
	Skupinska oblika
Metode dela:

· razlaga učitelja,
· opazovanje,
· urejanje podatkov,

· pogovor učitelja z učenci in učencev med seboj,

· praktično delo učencev.

Učni pripomočki:

najmanj 5 sort jabolk, pladenj, različna literatura o sadjarstvu
	Pečka je seme s tankim ovojem v plodu pečkatega sadja; vedno jih je več in so majhne.

Koščica je seme z debelim in trdnim ovojem v plodu koščičastega sadja; vedno je ena in velika.

Bučevke so skupina zelnatih rastlin, ki imajo velike plodove s pečkami.

Jagodičasto sadje je skupina sadja, ki zraste na grmu ali na zelnati rastlini, ne pa na drevesu.



	3.
	Plod se razvije iz cveta
	Učenci:

· razumejo povezavo med plodnico in plodovi;
· razumejo, da je glavna naloga plodu razširjanje semen.
	DZ, 16. vaja:
Cvet se spreminja v plod

Učenci z opazovanjem ugotavljajo spreminjanje cveta v plod in ob tem spoznajo pomen ploda.

Cvetove začnemo opazovati že marca in/ali aprila; takrat jih učenci tudi narišejo.


	Skupinska oblika
Metode dela:

· opazovanje in sklepanje,

· pogovor učitelja z učenci in učencev med seboj.

Učni pripomočki:

delovni zvezek, cvetoče sadno drevo (če tega v bližini šole ni, učitelj poskrbi za vsaj eno vejico, ki jo učenci skupaj opazujejo v razredu v kozarcu vode)
	Seme je del rastline, ki vsebuje rastlinski zarodek – kalček in lahko tudi samostojno rezervno hrano; vse skupaj pa je obdano s semensko lupino. Zarodek v semenu lahko počaka na ugodne razmere, da vzkali.

Osemenje je suh ali mesnat ovoj, ki v plodu obdaja semena.

Plod je organ za razširjanje rastlin. Vsebuje osemenje in semena, ki pomagajo pri razširjanju semen.



	4. 


	Plod nastane po oprašitvi
	Učenci:

· opišejo zgradbo cveta in navedejo naloge posameznih delov cveta;

· ugotovijo, da večina sadnega drevja spada v isto družino rožnic;

· ugotovijo, da sadno drevje spada med dvokaličnice;

· razumejo, da je glavna naloga plodu razširjanje semen;
· povežejo cvetenje, oprašitev, oploditev in nastanek ploda;

· razlikujejo med oprašitvijo in oploditvijo.


	Ob skici in/ali cvetu učitelj razloži njegovo zgradbo in naloge posameznih delov cveta.

Ob razlagi in v pogovoru učenci spoznajo razliko med cvetom eno- in dvokaličnic.

DZ, 17. vaja:
Primerjaj cvetove
(vajo lahko učenci izvedejo v sklopu spomladanskega naravoslovnega dneva)

S stensko sliko učitelj razloži oprašitev in oploditev, opozori na pomen vetra in žuželk pri oprašitvi ter nastanek ploda. 
	Frontalna oblika in delo v dvojicah
Metode dela:

· razlaga učitelja,

· praktično delo učencev,

· pogovor učitelja z učenci in učencev med seboj.

Učni pripomočki:

učbenik, delovni zvezek, stenska slika


	Oprašitev je prenos peloda na brazdo pestiča.

Oploditev je združitev ženske in moške spolne celice. 

Plodnica je tisti del pestiča, v katerem so semenske zasnove z jajčnimi celicami.

Brazda pestiča je del pestiča, ki prestreže pelod.

Pelod je cvetni prah; drobno zrno, ki vsebuje moško spolno celico.



	5. 
	Živali v sadovnjaku 
	Učenci:

· razumejo, da pojem škodljivca uporablja človek v ekosistemih, ki jih sam vzdržuje, v prosti naravi pa škodljivcev ni;

· naštejejo živali, ki prihajajo v sadovnjak;

· opišejo nekaj prehranjevalnih verig v sadovnjaku oziroma vinogradu;

· ločijo koristne in nekoristne živali v sadovnjaku;

· spoznajo, da novo prinesene vrste iz tujih krajev lahko v okolju povzročajo težave, ker nimajo naravnih plenilcev;

· vedo, da lahko z naravnimi plenilci zmanjšamo škodo, ki jo povzročajo škodljivci, podobno kot s kemičnimi insekticidi.
	V pogovoru z učiteljem učenci ugotovijo pomen škodljivcev v sadovnjaku. Med seboj primerjajo različne živali, ki prihajajo v sadovnjak in jih povezujejo v prehranjevalne verige.
	Frontalna in skupinska oblika

Metode dela:

· pogovor učitelja z učenci in učencev med seboj,

· razlaga učitelja.
Učni pripomočki:
učbenik, literatura o sadjarstvu

	Škodljivci so za človeka nezaželene živali, ki mu zmanjšujejo pridelek.




VINOGRAD

Predvideni minimalni standardi znanja

Učenci:

· razlikujejo med enospolnim in dvospolnim cvetom;

· razlikujejo med spolnim in nespolnim razmnoževanjem;

· razumejo, da se sladkor pri alkoholnem vrenju spremeni v alkohol.

	1. 

2.
	Vinska trta
	Učenci:

· primerjajo vinsko trto in sadno drevje;

· naštejejo, za kaj se uporablja grozdje;

· pojasnijo razliko med grozdom in grozdno jagodo;

· ločijo med enospolnim in dvospolnim cvetom.


	Ob slikah primerjajo vinsko trto in sadno drevje.

Na osnovi učiteljeve razlage spoznajo razliko med enospolnim in dvospolnim cvetom.

Odgovorijo na vprašanja v učbeniku (str. 131).
	Frontalna in skupinska oblika
Metode dela:

· pogovor učitelja z učenci in učencev med seboj,

· razlaga učitelja.
Učni pripomočki:

učbenik
	Dvodomne rastline so rastline z enospolnimi cvetovi, od katerih ženski cvetovi zrastejo na eni rastlini, moški cvetovi pa na drugi.


	3.
	Razmnoževanje in razširjanje vinske trte
	Učenci:

· ločijo med spolnim in nespolnim razmnoževanjem;

· vedo, da je vegetativno razmnoževanje nespolno razmnoževanje;

· razložijo, zakaj vinsko trto pri nas cepimo.


	V pogovoru z učiteljem se učenci seznanijo z razliko med spolnim in nespolnim razmnoževanjem.

Na medmrežju iščejo podatke o nespolnem ali vegetativnem razmnoževanju. 

Odgovorijo na vprašanja v učbeniku (str. 133).
	Skupinska oblika in delo v dvojicah
Metode dela:

· pogovor učitelja z učenci in učencev med seboj,

· razlaga učitelja,
· iskanje podatkov na medmrežju.
	Nespolno ali vegetativno razmnoževanje je razmnoževanje, pri katerem za nastanek novega živega bitja niso potrebne spolne celice; pri rastlinah lahko nova rastlina zraste iz listov ali stebel.

Spolno razmnoževanje je razmnoževanje, pri katerem nov organizem nastane iz oplojene jajčne celice.

Cepljenje je način nespolnega razmnoževanja rastlin, pri katerem prenesemo npr. vejico (cepič) z ene rastline na drugo rastlino (podlago), na kateri se vraste.


	4.
	Sladkor se lahko spremeni v alkohol
	Učenci:

· znajo opisati alkoholno vrenje;

· vedo, da alkoholno vrenje povzročajo živa bitja;

· vedo, da se pri alkoholnem vrenju sprošča ogljikov dioksid;

· razumejo, da je za alkoholno vrenje potreben sladkor za hrano kvasovkam;

· spoznajo škodljivost alkoholnih pijač, ugotovijo telesne, psihične in socialne posledice alkoholizma;

· vedo, da je alkoholizem bolezen.


	DZ, 18. vaja:
Zakaj mošt vre?

Na osnovi opazovanja poskusa, ki ga prikaže učitelj, in razlage učenci spoznajo alkoholno vrenje ter njegov pomen v življenju.

V pogovoru izpostavijo škodljivost alkoholnih pijač.
	Frontalna oblika – demonstracijski poskus učitelja

Metode dela:

· razlaga učitelja

· poskus, ki ga prikaže učitelj,

· pogovor učitelja z učenci in učencev med seboj.

Učni pripomočki:

delovni zvezek, svež jabolčni sok, steklenički, gumijasta zamaška, gumijasta cev, steklena cevka, termometer


	Alkoholi so organske spojine. Najpogosteje se srečamo z etanolom. Je v alkoholnih pijačah, uporabljamo ga tudi za dezinfekcijo in v industriji kot topilo.

Pri alkoholnem vrenju mošta in drugih naravnih snovi, ki vsebujejo sladkor ali škrob, nastane alkohol etanol. 

Glive kvasovke v moštu povzročajo alkoholno vrenje.



	5. 
	Živali v vinogradu
	Učenci:

· razumejo, da pojem škodljivca uporablja človek v ekosistemih, ki jih sam vzdržuje, v prosti naravi pa škodljivcev ni;

· naštejejo živali, ki prihajajo v vinograd;

· opišejo nekaj prehranjevalnih verig v vinogradu;

· ločijo koristne in nekoristne živali v vinogradu;

· spoznajo, da novo prinesene vrste iz tujih krajev lahko v okolju povzročajo težave, ker nimajo naravnih plenilcev;

· vedo, da lahko z naravnimi plenilci zmanjšamo škodo, ki jo povzročajo škodljivci, podobno kot s kemičnimi insekticidi.
	V pogovoru z učiteljem učenci ugotovijo pomen škodljivcev v vinogradu. Med seboj primerjajo različne živali, ki prihajajo v vinograd in jih povezujejo v prehranjevalne verige.
	Frontalna in skupinska oblika
Metode dela:

· pogovor učitelja z učenci in učencev med seboj,

· razlaga učitelja.
Učni pripomočki:

učbenik, literatura o vinogradništvu
	Škodljivci so za človeka nezaželene živali, ki mu zmanjšujejo pridelek.

